Γλύτωσε την ήττα από το Λαύριο ο Ολυμπιακός - Βεργίνα News\nΟ Ολυμπιακός τα βρήκε… σκούρα με το Λαύριο, αλλά τελικά με την εμπειρία και την ποιότητά του στο τέλος κατάφερε να επικρατήσει στο «θρίλερ» με 81-76, στην τελευταία αναμέτρηση της 18ης αγωνιστικής της Α1.\nΤα δεκάλεπτα: 22-22, 44-40 (ημ.), 61-65, 76-81\nΤρία 24ωρα πριν τον «τελικό» με την Αρμάνι Μιλάνο οι «ερυθρόλευκοι» προβλημάτισαν με την απόδοσή τους και λίγο έλλειψε να γίνει η μεγαλύτερη έκπληξη στο εφετινό πρωτάθλημα. Τελικά έφτασαν στην 17η νίκη τους και πλέον θα προετοιμαστούν απερίσταστοι για το μεγάλο ματς με τους Ιταλούς, που θα κρίνει σε μεγάλο βαθμό την 6η θέση της regular season της Euroleague.\nΚορυφαίος των νικητών ήταν ο Πρίντεζης με 18 πόντους, ενώ καθοριστική ήταν και η συμβολή του Γουέμπερ, που τελείωσε τον αγώνα με 14. Ο Λαμπ με 16 πόντους, αλλά με δύο καθοριστικά λάθη στα τελευταία λεπτά ήταν ο πρώτος σκόρερ των ηττημένων, που έχασαν για 14η φορά στο πρωτάθλημα και παραμένουν σε δυσχερή θέση όσον αφορά την παραμονή τους.\nΤο Λαύριο όχι μόνο ήταν ανταγωνιστικό στην πρώτη περίοδο, αλλά έβαλε δύσκολα στον Ολυμπιακό σε όλη τη διάρκειά της. Με τον Λαμπ να είναι «καυτός» (8π. με 2/2 τρίποντα) οι γηπεδούχοι κατάφεραν να «κοιτάξουν στα μάτια» τον αντίπαλό τους και να κλείσει το 10λεπτο με τις δύο ομάδες… στα ίσια (22-22).\nΜε 32-24 ξέφυγε το Λαύριο στα μισά της δεύτερης περιόδου, καθώς εκμεταλλεύτηκε πλήρως την αστοχία των παικτών του Ολυμπιακού από μέση και μακρινή απόσταση, αλλά και τα μεγάλα κενά της ερυθρόλευκης άμυνας. Ο Κακλαμανάκης με 8 πόντους έκανε «πάρτι» στην ρακέτα, αλλά από τα μισά του δεκάλεπτου οι Πειραιώτες αφυπνίστηκαν και με σερί 5-0 μείωσαν σε 32-29. Ο Γουέμπερ με 5 σερί πόντους μείωσε ακόμη περισσότερο (34-32), αλλά και πάλι ο Λαμπ με τρίποντο έφερε τη διαφορά στο +5 (37-32). Η… βροχή» τριπόντων συνεχίστηκε και με δύο σερί από τους Γκος και Ουέμπερ ο Ολυμπιακός πέρασε μπροστά (38-37).\nΟι γηπεδούχοι, όμως, με επιμέρους σκορ 6-3 μπήκαν με προβάδισμα τεσσάρων πόντων στ΄ αποδυτήρια (44-40), με τους οπαδούς του να χειροκροτούν. Με 14 πόντους ο Λαμπ ήταν μακράν ο κορυφαίος της ομάδας του Σερέλη στο πρώτο 20λεπτο, ενώ ο Γουέμπερ με 11 ξεχώρισε από τον Ολυμπιακό.\nΗ εικόνα του αγώνα δεν άλλαξε καθόλου στο τρίτο 10λεπτο, με τον Ολυμπιακό να παίρνει για πρώτη φορά το προβάδισμα περίπου δυόμιση λεπτά πριν το τέλος του με 58-57 και με το τρίποντο του Σπανούλη να ξεφεύγει με +4 (61-57), ενώ με την ίδια διαφορά έκλεισε η περίοδος υπέρ των Πειραιωτών (65-61).\nΠόντο-πόντο βάδιζαν οι ομάδες στην τελευταία περίοδο, με τον Βασίλη Σπανούλη με 7 σερί πόντους περίπου 6 λεπτά πριν το φινάλε να δίνει προβάδισμα τεσσάρων στον Ολυμπιακό (74-70).\nΔύο λεπτά πριν το τέλος ο Ολυμπιακός είχε προβάδισμα με βραχεία κεφαλή (74-73), ωστόσο, τα πάντα κρίθηκαν στα τελευταία 20 δευτερόλεπτα με τον Ολυμπιακό να παίρνει το προβάδισμα (77-76), μετά από λέι απ του Γουέμπερ και μία στις δύο βολές του Μιλόσεβιτς και να έχει την τελευταία επίθεση. Οι γηπεδούχοι έκανα αμέσως φάουλ στον Γουέμπερ, που πήγε στις βολές. Ο Αμερικανός στα 17.7΄΄ έβαλε και τη μία (78-76), ο Γκουζέλογλου αστόχησε και στα 3.5΄΄ και ο Μιλουτίνοβ με μία βολή έκανε το 79-76. Το ριμπάουντ πήρε ο Γκος του έγινε φάουλ και με δύο βολές διαμορφώθηκε το 81-76.\n* Τέσσερα τρίποντα ήθελε ο Σπανούλης για να πιάσει τον Κορωνιό στην κορυφή των σκόρερ στην Α1, αλλά πέτυχε 2, οπότε θα έχει την ευκαιρία στο επόμενο ματς να γίνει ο πρώτος σκόρερ σε τρίποντα όλων των εποχών στην κορυφαία κατηγορία του μπάσκετ.\nΔιαιτητές: Σώμος, Παντελίδης, Τζιοπάνος\nΛΑΥΡΙΟ (Σερέλης): Λούντζης 11, Κουζέλογλου, Λαμπ 16, Μπιούφορντ 7, Γουίθι 6, Μαστρογιαννόπουλος 4, Χαραλαμπόπουλος 5, Μιλόσεβιτς 11, Περάκης, Κακλαμανάκης 12, Νίξον 4, Εμίδης\nΟΛΥΜΠΙΑΚΟΣ (Μπλατ): Βεζένκοφ 3, Μιλουτίνοβ 7, Παπανικολάου 8, Γκος 11, Γουέμπερ 14, Πρίντεζης 18, Αγραβάνης 2, Σπανούλης 12, Μάντζαρης 2, Τουπάν, Τίμα, ΛεΝτέι 4\nΠροηγούμενο άρθροThe Telegraph: Η Αθήνα αλλάζει όψη με την αποκάλυψη του Ιλισσού\nΕπόμενο άρθροΑπότομη μεταβολή του καιρού – Καταιγίδες και θυελλώδεις άνεμοι\nΟλυμπιακός: Κάνει έφεση για την ποινή μιας αγωνιστικής κεκλεισμένων των θυρών\nΗ πρόταση της “Βεργίνα τηλεόραση” για το σήμα για τα μακεδονικά...


Τρίτη, 3 Μαρτίου 2015 ~ ΣΚΟΠΕΛΟΣ ΝΙΟΥΣ Iστολόγιο για τις Βόρειες Σποράδες\nΣαν σήμερα, το 2003, ξεκίνησε η δίκη της Ε.Ο. 17 Ν, η «Δίκη των δικών», «Μητέρα όλων των Δικών», η «Δίκη του αιώνα» κατά πως αποκλήθηκε από τα ΜΜΕ της εποχής…\nΜια «ειδική» δίκη, για «ειδικούς» κατηγορούμενους , σε «ειδικό» δικαστήριο με «ειδική» νομοθεσία, μια που για πρώτη φορά εφαρμόστηκε ο ν. 2928/2001, δηλ. ο περιβόητος Τρομονόμος.\nΣτη βάση αυτής της νομοθεσίας, οι κατηγορούμενοι στερήθηκαν του φυσικού τους δικαστή, που ήταν το Μεικτό Ορκωτό Δικαστήριο, και δικάσθηκαν από αμιγές δικαστήριο δικαστών, το Τριμελές Εφετείο Κακουργημάτων,\n"360ο": Κατοχικό δάνειο και γερμανικές αποζημιώσεις... Για να δείξουμε και λίγο τα "δόντια" μας, στο 4ο Ράιχ...\n"Press-gr" μέσω "Σίβυλλα"\nΗ σημερινή κυβέρνηση δεσμεύεται να διεκδικήσει το κατοχικό δάνειο και τις γερμανικές αποζημιώσεις, ο νυν υπουργός Δικαιοσύνης ανακοίνωσε ότι θα κάνει εκτελεστή την απόφαση του Ελληνικού Δικαστηρίου για τις αποζημιώσεις των επιζώντων του μαρτυρικού Διστόμου.\nΟι «360ο» και η Σοφία Παπαϊωάννου ερευνούν τι περιλαμβάνουν τα στοιχεία που μαζεύτηκαν πρόσφατα από το Γενικό Λογιστήριο του Κράτους και τι αποδεικνύουν Γερμανικά έγγραφα ντοκουμέντα.\nΤι έχει συμβεί μέχρι σήμερα, πώς σκέφτεται η...\nΣΥΡΙΖΑ: 41,3%, ΝΔ:19,2% ... ΠΑΣΟΚ:2,9%...\nΕδώ ΠΑΣΟΚ, εκεί ΠΑΣΟΚ, που ΄ναι το ΠΑΣΟΚ;\nΔεν ψηφίσαμε ΣΥΡΙΖΑ για παραμονή στο ευρώ πάση θυσία!\nΕπειδή τελευταία διαφαίνεται μια (ασυνείδητη ή συνειδητή) παρερμήνευση - διαστρέβλωση της λαϊκής εντολής - ψήφου, πρέπει να ληφθεί σοβαρά υπόψη ότι οι ψηφοφόροι του ΣΥΡΙΖΑ δεν ψήφισαν παραμονή στο ευρώ και την Ευρωζώνη πάση θυσία! Αν ήταν έτσι, θα ψήφιζαν ΠΑΣΟΚ, Ποτάμι ή Νέα Δημοκρατία! Ας μην παρερμηνεύεται λοιπόν η λαϊκή εντολή! Η πλειοψηφία των ψηφοφόρων του ΣΥΡΙΖΑ ψήφισε ξεκάθαρα κατά των Μνημονίων και της λιτότητας, καθώς και διαγραφή χρέους, γεγονός που σημαίνει και πιθανή ρήξη, αν χρειαστεί, με την Ευρωζώνη. Ο ίδιος ο πρόεδρος και σημερινός πρωθυπουργός Αλέξης Τσίπρας...\nEΚΤΑΚΤΟ Διάγγελμα και προσφυγή στις κάλπες\nH εκ νέου προσφυγή στις κάλπες το συντομότερο και ει δυνατόν πριν τον Ιούνιο είναι σχεδόν επιβεβελημένη.\nΟ Αλέξης Τσίπρας πρέπει να απελευθερωθεί από τους υπουργούς-βαρίδια τώρα που έχει την πλειοψηφία του κόσμου με το μέρος του. Οσα θα ζήσουμε προσεχώς θα κοστίσουν ακριβά στον ΣΥΡΙΖΑ.\nΤΩΡΑ: Άσχημα τα νέα για τον Βαγγέλη Γιακουμάκη\nAσχημα τα νέα…\nΣΟΚ έκλημα στην Αλόννησο !!!\nΤο έκλημα τις παράνομης υλοτομίας συνεχίζεται στην Αλόννησο.Αυτή τη φορα θύμα ένα αιωνόβιο δέντρο στην θέση Μενεγακια.\nΒρέθηκε η καλύτερη ψαροταβέρνα στην Ελλάδα και είναι στην Αγία Κυριακή στα Τρικέρι το «Μουράγιο»\nΚαταπληκτική καραβιδομακαρονάδα ικανή να χορτάσει 3 ανθρώπους (φρεσκότατη η καραβίδα, ψαρεμένη στα νερά γύρω). Eπάνω στο φλίτσι-φλίτσι, λίγο ήλιος, λίγο τσίπουρο..\nΔέκα στα δέκα.\nPANIONIOS PAE IRAKLIS 1908 live Πανιώνιος - ΗΡΑΚΛΗΣ\nΜε ερώτησή του προς τον Υπουργό Εργασίας κ. Πάνο Σκουρλέτη, ο Βουλευτής του ΠΑΣΟΚ κ. Βασίλης Κεγκέρογλου επισημαίνει το ζήτημα με την κατάσταση των ασφαλιστικών ταμείων και το τι συμβαίνει με τη χορήγηση των ενισχύσεων των αγροτών του ΟΠΕΚΕΠΕ και των επιδομάτων των ανέργων του ΟΑΕΔ.\nΑναλυτικά το περιεχόμενο της ερώτησης είναι το παρακάτω:\nΚαταγραφή παραδοσιακών κτηρίων του ιστορικού κέντρου της Σκιάθου\nΜέσα από εργαστήριο φωτογραφίας στο νησί των Σποράδων\nΤην άνοιξη του 2015 τα εργαστήρια της MONUMENTA ξεκινούν μια σειρά επισκέψεων σε διάφορες περιοχές ανά την Ελλάδα προσφέροντας βασικές γνώσεις γύρω από τη φωτογράφιση μνημείων και προωθώντας την καταγραφή και ανάδειξη της αρχιτεκτονικής και φυσικής κληρονομιάς από τις τοπικές κοινωνίες. Πρώτος σταθμός στις 7 και 8 Μαρτίου, το νησί της Σκιάθου, όπου το εργαστήριο συνδιοργανώνεται με τον πολιτιστικό σύλλογο “Η Σκιάθος”.\nΗ ελληνική γαστρονομία μαγεύει τους Ιταλούς\nΓαστρονομικές εκδηλώσεις «SYMPOSSIO» για την προώθηση του ελληνικού τουρισμού στην Ιταλία.\nΓια δεύτερη συνεχή χρονιά το Γραφείο ΕΟΤ Ιταλίας διοργάνωσε, σε συνεργασία με τον τουριστικό οργανισμό EdenViaggi και την ελληνική ξενοδοχειακή αλυσίδα ALDEMAR HOTELS, γαστρονομικό γύρο με τον τίτλο SYMPOSSIO.\nΟ γύρος πραγματοποιήθηκε σε έξι πόλεις: Μιλάνο, Μπολόνια, Πέζαρο, Ρώμη, Φλωρεντία και Τορίνο. Στις γαστρονομικές βραδιές συμμετείχαν Ιταλοί τουριστικοί πράκτορες, δημοσιογράφοι και travel bloggers. Το Sympossio, που πλέον έχει καθιερωθεί ως θεσμός, καθώς φέτος πραγματοποιείται για 6η χρονιά σε ευρωπαϊκές πόλεις, στην Ιταλία έλαβε χώρα από τις 16 έως τις 26 Φεβρουαρίου 2015...\nΤο τρίτο «πακέτο»...\nΜε τοποθετήσεις διαφόρων αξιωματούχων της ΕΕ και κρατών - μελών της, δυναμώνει η συζήτηση για το ενδεχόμενο ενός νέου, τρίτου χρηματοδοτικού «πακέτου στήριξης» της ΕΕ και του ΔΝΤ προς το ελληνικό κράτος, μετά τον Ιούνη και την ολοκλήρωση της τρέχουσας αντιλαϊκής συμφωνίας μεταξύ της συγκυβέρνησης ΣΥΡΙΖΑ - ΑΝΕΛ και των τριών... «θεσμών» της γνωστής τρόικας. Ηδη, μάλιστα, ο υπουργός Οικονομικών της Γερμανίας κάνει λόγο για «αυστηρά κριτήρια»...\nΗ συγκυβέρνηση από την πλευρά της, χωρίς περιστροφές πλέον, σπεύδει να επιβεβαιώσει ότι λέει «ναι στη χρηματοδότηση, ενταγμένη σε ένα άλλο πλαίσιο πολιτικής, που θα χαρακτηρίζεται από μια αντιυφεσιακή, αντιμνημονιακή λογική», ξεκαθαρίζοντας μάλιστα ότι «στόχος είναι η νέα συμφωνία τον Ιούνιο να συνοδεύεται από μια νέα δανειακή σύμβαση».\nΑναρτήθηκε από Unknown στις 7:23 π.μ.\nΤο ξεχασμένο "κλουβί" και η έναρξη της δίκης της 1...\nΒρέθηκε η καλύτερη ψαροταβέρνα στην Ελλάδα και είν...\nPANIONIOS PAE IRAKLIS 1908 live Πανιώνιος - ΗΡΑ...\n«Μετά τις ενισχύσεις των αγροτών του ΟΠΕΚΕΠΕ και τ...\nΚαταγραφή παραδοσιακών κτηρίων του ιστορικού κέντρ...


Hotel Nala Residency Θιρουβαναμαλάι Ινδία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΚαταλύματα σε Θιρουβαναμαλάι\nNo. 21, Annasalai, Τιρουβεναναλούρ, Θιρουβαναμαλάι, Ινδία, 606601 - Προβολή στον χάρτη\nΒάσει 5 κριτικέςΔείτε τι είπαν οι επισκέπτες\nΈχετε κάποια ερώτηση για το Hotel Nala Residency;\nΠερισσότερες πληροφορίες για το Hotel Nala Residency\nΣτην περιοχή Tiruvennanallur, το Hotel Nala Residency αποτελεί ιδανικό σημείο για να εξερευνήσετε την πόλη Θιρουβαναμαλάι και τα περίχωρα. Το ξενοδοχείο δεν απέχει πολύ από το κέντρο της πόλης: μόλις 0.6 Km, και συνήθως χρειάζεται περίπου 200 λεπτά για να φτάσετε στο αεροδρόμιο. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το Hotel Nala Residency δεσμεύεται ότι η διαμονή σας θα είναι όσο πιο άνετη γίνεται. Κορυφαία χαρακτηριστικά του ξενοδοχείου συμπεριλαμβάνουν τα 24ωρη υπηρεσία δωματίου, δωρεάν WiFi σε όλα τα δωμάτια, 24ωρη φύλαξη, ημερήσιος καθαρισμός, υπηρεσία ταξί.\nΤα δωμάτια του ξενοδοχείου έχουν διαμορφωθεί προσεκτικά ώστε να παρέχουν υψηλό επίπεδο άνεσης και την ευκολίας. Σε κάποια από τα δωμάτια, οι επισκέπτες μπορούν να βρουν επίπεδη τηλεόραση, προϊόντα καθαρισμού, λευκά είδη, καθρέφτης, πετσέτες. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Με την ιδανική του τοποθεσία και τις καταπληκτικές του υπηρεσίες, το Hotel Nala Residency θα σας ευχαριστήσει σε πολλά πράγματα.\nΚριτικές στην Agoda (5)Κριτικές στην Booking.com (111)\nΒάσει 5 κριτικές\nPros - nearer to temple In house restaurant Parking inside the hotel Cons - cleanliness on the lower side Staff having lackadaisical attitude Online booking means checkout at 12:00 pm. Offline is 24 hours\nsanthi από Μαλαισία\nRooms were small and no place to put extra bed though they charge for it.\nTHANIGASALAN από Μαλαισία


Έχω μάτια και βλέπω: Αυτό είναι το… κόλπο – Αφού η άμεση φορολογία… κτύπησε κόκκινο θα σας τα… πάρουμε και έμμεσα\nΑυτό προκύπτει και από έρευνα της KPMG International. η έρευνα της εταιρείας για τους Εταιρικούς και Έμμεσους Φορολογικούς Συντελεστές του 2014 δείχνει ότι μέσα σε ένα χρόνο 13 χώρες αύξησαν το ποσοστό των έμμεσων φόρων και καμία δεν το μείωσε. Εννέα χώρες αύξησαν το ποσοστό του φορολογικού συντελεστή των εταιρικών φόρων, μεταξύ των οποίων και η Ελλάδα από 20% σε 26%, και 24 χώρες τον μείωσαν.\nΣύμφωνα με την KPMG, οι αυξήσεις των έμμεσων φόρων δείχνουν ξεκάθαρα ότι έχουν γίνει το «εργαλείο» για τις κυβερνήσεις σε όλο τον κόσμο για να συγκεντρώσουν τα απαραίτητα έσοδα χωρίς να αποθαρρύνουν υποψήφιους επενδυτές.\nΓια τις χώρες που επιβάλλουν έμμεσο φόρο, η Ουγγαρία κατέχει την πρώτη θέση με 27%, ενώ η Ελλάδα βρίσκεται στην πέμπτη θέση με 23%. Στη χαμηλότερη θέση είναι η Αρούμπα, με ποσοστό 1,5%.\nΜεταξύ των χωρών που επιβάλλουν εταιρικό φόρο, τα Ηνωμένα Αραβικά Εμιράτα κατέχουν την πρώτη θέση με το υψηλότερο ποσοστό 55%, με το Βέλγιο και την Γαλλία να διεκδικούν την ευρωπαϊκή πρωτιά, με συντελεστές λίγο μεγαλύτερους από 33%. Στη χαμηλότερη θέση είναι το Μαυροβούνιο με ποσοστό 9%.\n«Η πορεία των φορολογικών συντελεστών διεθνώς τα τελευταία χρόνια δείχνει ξεκάθαρα ότι οι κυβερνήσεις προσπαθούν να ισορροπήσουν μεταξύ της ανάγκης για αυξημένα δημοσιονομικά έσοδα και του διεθνούς ανταγωνισμού για προσέλκυση επενδύσεων», σχολιάζει η Γεωργία Σταματέλου, γενική διευθύντρια του φορολογικού τμήματος της KPMG.\n«Το στοίχημα είναι η διεύρυνση της φορολογικής βάσης και για αυτό σε ολόκληρο τον κόσμο βλέπουμε να αυξάνεται η πίεση στις επιχειρήσεις για διαφάνεια όσον αφορά στα ποσά των φόρων που πληρώνονται διεθνώς και να αυξάνεται και η πίεση μέσω των φορολογικών ελέγχων. Αυτό που πρέπει να αντιληφθούμε ως κράτος, είναι ότι στον αγώνα για επενδύσεις και για θέσεις εργασίας συμμετέχουν όλες οι χώρες πλέον. Η μάχη είναι σκληρή και για αυτόν τον λόγο η φορολογία θα πρέπει να αντιμετωπίζεται από τους διοικούντες ως εργαλείο ανάπτυξης και όχι ως καθαρά εισπρακτικό μέσο», πρόσθεσε η κ. Σταματέλου.\nΑναρτήθηκε από exomatiakaivlepo στις 5/01/2014 11:11:00 π.μ.


Νίκη με ανατροπή για την Κ15 - ΟΛΥΜΠΙΑΚΟΣ - Olympiacos.org\nΑΡΧΙΚΗ Νίκη με ανατροπή για την Κ15\nΝίκη με ανατροπή για την Κ15\nΤέταρτη συνεχόμενη νίκη για τον Ολυμπιακό Κ15 που επικράτησε 3-1 του Ατρόμητου για την 11η αγωνιστική της Σούπερ Λιγκ και πλησίασε κι άλλο την κορυφή.\nΤα παιδιά του Τάσου Πάντου, παρότι βρέθηκαν πίσω στο σκορ στο 20ο λεπτό, κατάφεραν να ισοφαρίσουν πριν το τέλος του πρώτου μέρους χάρη σε γκολ του Ζουριδάκη μετά από ασίστ του Κωστούλα. Ο Θρύλος πήρε το προβάδισμα επτά λεπτά μετά τη σέντρα στο δεύτερο ημίχρονο με τον Κωστούλα να είναι και πάλι δημιουργός και τον Σκουρόπουλο να διαμορφώνει το 2-1. Το τελικό σκορ διαμόρφωσε ο Κωστούλας που εκμεταλλεύτηκε την πάσα του Καρκατσάλη στο 56’.\nΟ Ολυμπιακός έφτασε έτσι τους 24 βαθμούς σε δέκα αγώνες και υπολείπεται μόλις τριών του πρωτοπόρου ΠΑΟΚ.\nΟλυμπιακός (Πάντος): Γεωργακόπουλος, Σκουρόπουλος, Γιωτόπουλος (71’ Γκόγκος), Σουλανιάκου (41’ Θεοδωρίδης), Καρκατσάλης, Καρακώστας, Οσάφι (71’ Κτενάς), Πλης, Κωστούλας (63’ Φίλης), Δαρβίρας (63’ Τζώρτζης), Ζουριδάκης.\nΑνακοίνωση για τα εισιτήρια του φιλικού εναντίον της Alkmaar\nΑνακοίνωση για τα εισιτήρια του φιλικού αγώνα ΟΛΥΜΠΙΑΚΟΣ – Alkmaar. 05.07.2022\nΜαρτίνς: «Ποιοτικός παίκτης ο Βρσάλικο και θα μας βοηθήσει»\nΟι δηλώσεις του Πέδρο Μαρτίνς μετά το τέλος του φιλικού με τη Σάλτσμπουργκ. 02.07.2022\nΟλοκλήρωσε τα φιλικά του στην Αυστρία\nΉττα για τον Ολυμπιακό στην Αυστρία με 3-1 από τη Σάλτσμπουργκ. 02.07.2022\nΤο Summer Camp θεσμός στο Ρέντη, ολοκληρώθηκε με επιτυχία\n200 παιδιά έζησαν την εμπειρία στο αθλητικό κέντρο του Ρέντη. 02.07.2022\nΣτον Ολυμπιακό ο Σίμε Βρσάλικο\nΗ ανακοίνωση για την απόκτηση του διεθνούς Κροάτη αμυντικού. 02.07.2022\nΔιαπιστεύσεις ΜΜΕ για Άλκμααρ\nΕνημέρωση της Διεύθυνσης Επικοινωνίας της ΠΑΕ ΟΛΥΜΠΙΑΚΟΣ, ενόψει του φιλικού αγώνα ΟΛΥΜΠΙΑΚΟΣ – Άλκμααρ, στο «Γεώργιος Καραϊσκάκης». 02.07.2022


Στα βήματα του ISIS ο μακελάρης της Νέας Ζηλανδίας - «Συναγερμός»: Είχε επισκεφτεί Βουλγαρία και Τουρκία - Dikaiologitika News | Ειδήσεις\nΤις τελευταίες ώρες τα διεθνή Μέσα Ενημέρωσης, πρωτίστως της Αυστραλίας και της Νέας Ζηλανδίας, σκαλίζουν το παρελθόν του 28χρονου νεοναζί, προκειμένου να φωτίσουν άγνωστες πτυχές του μακελειού.\nΗ υπεύθυνη του γυμναστηρίου, μιλώντας στο ABC ότι «ήταν πολύ αφοσιωμένος στη διατροφή και στη γυμναστική, πολύ περισσότερο από τους άλλους. Περνούσε πολλές ώρες στο γυμναστήριο, σήκωνε πολλά βάρη».\nΟ μακελάρης σύμφωνα με την υπεύθυνη του γυμναστηρίου, έλεγε ότι σχεδίαζε να βγάλει λεφτά μέσω ανταλλαγής Bitcoin ενώ δεν είχε ιδιαίτερο ενδιαφέρον για την μόρφωση και το διάβασμα.\nΕίχε επισκεφτεί Τουρκία και Βουλγαρία


Σερέλης: «Φοβηθήκαμε να κοντράρουμε τον Ολυμπιακό» | SDNA\nΣερέλης: «Φοβηθήκαμε να κοντράρουμε τον Ολυμπιακό»\n11 Νοεμβρίου 2018, 18:49\nΤελευταία ανανέωση: 11 Νοεμβρίου 2018, 18:57\nΚαλύτερο αγωνιστικό πρόσωπο συγκριτικά με την αναμέτρηση κόντρα στον Ολυμπιακό παρουσίασε το Λαύριο κόντρα στον Ολυμπιακό, σύμφωνα με τον Χρήστο Σερέλη.\nΑναλυτικά όσα σχολίασε ο Έλληνας τεχνικός:\n«Στα πρώτα 23 λεπτά δείξαμε αρκετά ανταγωνιστικοί. Στο πρώτο ημίχρονο παίξαμε καλύτερα από ό,τι έδειχνε το σκορ, αλλά δεχτήκαμε 15 πόντους από δικά μας λάθη και κάναμε πιο εύκολο το δεύτερο ημίχρονο για τον Ολυμπιακό. Φοβηθήκαμε να τους κοντράρουμε. Συγκριτικά με τον Παναθηναϊκό παίξαμε καλύτερα. Έχουμε γυρίσει σελίδα πριν γίνει το παιχνίδι με τον Ολυμπιακό, δεν είναι ματς αυτά που καθορίζουν τους στόχους μας».\nΛίγο αργότερα, μιλώντας στη συνέντευξη Τύπου είπε: «Ήρθαμε να παίξουμε ένα παιχνίδι που εκ των προτέρων ήταν πάρα πολύ δύσκολο. Θέλαμε να παρουσιάσουμε μια ανταγωνιστική εικόνα, να δείξουμε ότι είμαστε σε καλό δρόμο και να εκμεταλλευτούμε το γεγονός της κούρασης του Ολυμπιακού.. Για 23-24 λεπτά δείξαμε καλά πράγματα και ήμασταν ανταγωνιστικοί.\nΟ Ολυμπιακός ανέβασε το ρυθμό του, έδειξε πόσο καλή ομάδα είναι και πήρε διαφορά. Έχουμε να κρατήσουμε και θετικά και αρνητικά πράγματα για τη συνέχεια του πρωταθλήματος. Ξεκινάει μια σειρά αγώνων στην οποία πρέπει να είμαστε ανταγωνιστικοί και να πάρουμε όσο περισσότερες νίκες».\nΜπλατ: «Έτσι θέλω να παίζουμε σε κάθε παιχνίδι»\nΧοντρό πέσιμο στον ΓΓ του Περιστερίου λόγω Κατσίφα!\n«Τρένο» το Περιστέρι, παραμένει στην κορυφή και αήττητο!


Μέρες Βινυλίου: Socrates "Plaza"\nΤους SOCRATES των 70's λίγο πολύ τους ξέρουμε όλοι, μερικά λόγια για το LP PLAZA του 1983 το οποίο (κατά την ταπεινή μου γνώμη) ήταν από τα καλύτερα άλμπουμ ελληνικού γκρουπ ever!\nΜε την σύνθεση Σπάθας - Τουρκογιώργης - Αντύπας το 1981 φεύγουν πάλι για την Αγγλία, αυτή τη φορά προσκεκλημένοι από τον γνωστό παραγωγό-μηχανικό ήχου Vic Coppersmith-Heaven.\nΙστορική είναι η άρνηση τους στην μεγάλη χρηματική πρόταση της δισκογραφικής εταιρίας Warner, αξίας 50.000 στερλινών, το οποίο συνεπαγόταν μόνιμη εγκατάσταση στην Αμερική. Το 1983 τελικά δέχονται ένα παγκόσμιο συμβόλαιο από την Virgin, αξίας 15.000 στερλινών. Μπαίνουν στα studios (Town House, Jam Studios, PRT Studios, Chipping Norton Studios), ενώ κάποια μέρη του δίσκου ηχογραφούνται και στα Ελληνικά Sierra Studios. Κυκλοφορούν το album "Plaza", με την κάπως λουστραρισμένη παραγωγή από τον Vic Coppersmith-Heaven (Jam, Rolling Stones, Peter Gabriel, Joe Cocker, Black Sabbath κ.α.).\nΓια τις ανάγκες του album παίρνουν τον στιχουργό του Elton John, Gary Osborne, να βοηθήσει τον Αντώνη Τουρκογιώργη στο γράψιμο των στίχων, ενώ στα "Hot Town" και "Because Of You" συμμετέχει ο Γάλλος κιθαρίστας Louis Bertignac (των Telephone).\nΕπίσης στα φωνητικά η στενή συνεργάτις του Elton John, Kiki Dee με τον Gary Osborne και την Suzy Coppersmith-Heaven. Ο μεγάλος και Grammy awarded Trevor Horn (Buggles, Yes, Art of Noise) βοηθάει στον μουσικό εξοπλισμό (CMI Fairlight Programme). Αυτός ο δίσκος έχει πιο στρογγυλεμένο light ήχο αν και πρωτοποριακός, σαν άκουσμα είναι διαφορετικός από αυτό που έχουμε συνηθίσει, με τραγούδια όπως "Baby I'm Leaving", "Stray Dogs", "Living In A Hot Town" κ.α. να αξίζουν προσοχή.\nΓια την προώθηση του δίσκου περιοδεύουν σε Αγγλία και Σκωτία μαζί με το κορυφαίο Hard Rock σχήμα των UFO, σε 24 πόλεις, με αποκορύφωμα την εμφάνιση στο "Hammersmith Odeon" του Λονδίνου στις 14 & 15 Απριλίου 1983, όπου γίνεται κυριολεκτικά χαμός από κάτω, με τον κόσμο να ζητάει πένες και μπαγκέτες από τους Socrates.\nΜετά από αρκετό καιρό στην Αγγλία το 1984, νιώθουν υπερβολικά κουρασμένοι και νοσταλγοί της πατρίδας, επιπλέον και οι ίδιοι γνωρίζουν ότι οι εποχές έχουν αλλάξει και ότι είναι μεγάλοι πια (πάνω από τα 30), για να κολυμπήσουν στα βαθιά νερά.\nΈτσι επιστρέφουν πίσω στην Ελλάδα για μερικές συναυλίες και γύρω στο 1986 "διαλύονται", και τα μέλη του συγκροτήματος ακολουθούν ξεχωριστές επιτυχημένες καριέρες.\nΣημείωση: Το κείμενο το ανεβάζω σχεδόν όπως είναι αναρτημένο στο YouTube (από τον χρήστη MACKROCKAS1 ) γιατί κάπως έτσι τα θυμάμαι κι εγώ. Έχω το άλμπουμ σε βινύλιο και είναι πραγματικά έξοχο.


Άρχισε η στρατηγική ήττα του ΣΥ.ΡΙΖ.Α. | Παιδείας Εγκώμιον\nΑρχική > πολιτική\t> Άρχισε η στρατηγική ήττα του ΣΥ.ΡΙΖ.Α.\nα) Στην πλήρη αποτυχία της κυβερνητικής πολιτικής του, στην αδιέξοδη πολιτική του, στο σκληρό 3ο μνημόνιο, στην επιτροπεία για έναν αιώνα – ήδη «εκτός μνημονίων» παίρνουμε άδεια για καθετί στην οικονομία – στην υποτελή για τα εθνικά μας συμφέροντα Συμφωνία των Πρεσπών\nδ) Στο ξεφούσκωμα του λαϊκισμού του, αφού όλα τα κυβερνητικά μέτρα του ρήμαξαν τη μεσαία τάξη και κράτησαν τη φτώχεια στη λογική των επιδομάτων και όχι στην έστω σταδιακή αντιμετώπισή της.\nε) Στην αδυναμία να συνεκφράσει και την ιδεολογία της αριστεράς και της κεντροαριστεράς, ενώ είναι απόλυτα εχθρικός στην κεντροαριστερά και απλά θολώνει τα νερά για να μην το αντιληφθούν από τώρα οι αφελείς που προσχώρησαν σε αυτόν σαν να ήταν ένα νέο ΠΑΣΟΚ!\nστ) Στην πλήρη αποτυχία του να δώσει κάτι δημιουργικό στην κοινωνία. Για ποιο λόγο θα τον θυμόμαστε; Κυριάρχησε η πολιτική του διχασμού, του τσαμπουκά, της κωλοτούμπας, του πολακισμού.\nζ) Στο πρόσωπο του Τσίπρα, το πρόσωπο που χάρη στο λαϊκισμό του τους έδωσε μαζικότητα αλλά που θα καταστεί το μεγάλο βάρος της επόμενης φάσης. Γιατί δεν θα θέλει να παραιτηθεί και θα είναι διαρκής παράγοντας ήττας. Κανένας πρώην πρωθυπουργός (πλην του Α. Παπανδρέου, που συνέργησε αφενός το πολιτικό του μέγεθος και αφετέρου οι ειδικές συνθήκες με τη απαράδεκτη παραπομπή του στο Ειδικό δικαστήριο) δεν επανήλθε στην εξουσία. Μπορεί αυτός που απλά παρίστανε ότι ήταν πρωθυπουργός με την ασχετοσύνη του να καλύπτεται με ηχηρούς λαϊκισμούς;\nΚατηγορίες:πολιτική Ετικέτες: πολιτική, ΣΥ.ΡΙΖ.Α, Τσίπρας, λαϊκισμός\nΕρικ Χομπσμπάουμ: «Είναι ανάγκη να καταγγέλλουμε την αδικία και να την αντιπαλεύουμε. Ο κόσμος δεν θα γίνει καλύτερος από μόνος του…» Απολογία για την ποίησή μου (Apologia Pro Poemate Meo) – Ένα ποίημα του Γουίλφρεντ Όουεν (Wilfred Owen, 1893 – 1918)


Έκαναν το 3x3 οι Άγιοι Ανάργυροι, 3-0 την Ανθούπολη - soccerlive.gr\nΈκαναν το 3x3 οι Άγιοι Ανάργυροι, 3-0 την Ανθούπολη\nΣτη κορυφή της βαθμολογίας του τρίτου ομίλου της Α' ΕΠΣΑ βρίσκεται η ομάδα των Αγίων Αναργύρων, μαζί με την Δόξα Βύρωνος, μετά την απόλυτα δίκαια νίκη της με 3-0 επί της Ανθούπολης.\nΤου Πέτρου Κοσκινά\nΗ ομάδα του Δημήτρη Καλύκα ήταν ανώτερη στο ματς, δημιούργησε πολλές ευκαιρίες και εκμεταλλευόμενη την αριθμητική της υπεροχή για περισσότερο από ένα ημίχρονο πήρε τη νίκη, αλλά και τους τρεις βαθμούς.\nΜόλις στο τρίτο λεπτό ο Νικολάου πραγματοποίησε τη πρώτη φάση στο ματς για τους Αγίους Αναργύρους, που με κοντινή κεφαλιά έστειλε τη μπάλα άουτ. Στο 12’ ο Θεοδωράκης απείλησε με τον ίδιο ακριβώς τρόπο, με τον Μανουσέλη να σώζει στη γραμμή της εστίας.\nΕπτά λεπτά μετά ο Κλωνάρης σούταρε από κοντά, με τον Ασιμάι να αποκρούει, φάση που επαναλήφθηκε και στο 24ο λεπτό. Στο 35’ ο Νικολάου απείλησε ξανά την αντίπαλη εστία, αυτή τη φορά με σουτ, με τον γκολκίπερ της Ανθούπολης να διώχνει δύσκολα σε κόρνερ.\nΛίγο αργότερα ακυρώθηκε γκολ των φιλοξενούμενων με τον Τουφεξιδη ως οφσάιντ.\nΠέρα όμως από τις ατελείωτες φάσεις των Αγίων Αναργύρων, η Ανθούπολη από το 42’ έπρεπε να αντιμετωπίσει και την αριθμητική διαφορά, καθώς έμεινε με 10 παίκτες μετά την αποβολλή του Ρεζτσόβ με δεύτερη κίτρινη κάρτα.\nΜε την έναρξη του δευτέρου ημιχρόνου, ο Νυφαδόπουλος που μόλις είχε περάσει στο ματς έβαλε την ομάδα του μπροστά στο σκορ, γράφοντας το 1-0 με κοντινό πλασέ, μετά από δοκάρι του Οικονόμου.\nΟι φάσεις για τους γηπεδούχους δεν σταμάτησαν ούτε μετά το γκολ και στο 66’ ο Κλωνάρης έστειλε τη μπάλα άουτ με σουτ από κοντά.\nΟι δύο τελευταίες ευκαιρίες των Αγίων Αναργύρων μετουσιώθηκαν και σε γκολ πρώτα στο 83’ με τον Νικολάου για το 2-0 μετά από σέντρα του Θεοδωράκη, και έπειτα στο 90’ με τον σκόρερ Νικόλου να βγάζει ασίστ και τον Βασιλειάδη με κεφαλιά να γράφει το 3-0.\nΈτσι, οι Άγιοι Ανάργυροι βρίσκονται στη πρώτη θέση σε ισοβαθμία με τη Δόξα Βύρωνος με 9 βαθμούς, ενώ η Ανθούπολη είναι στην 5η με τρεις λιγότερους.\nΑΓΙΟΙ ΑΝΑΡΓΥΡΟΙ (ΚΑΛΥΚΑΣ): Χανιώτης, Κατσίβελας (85’ Βασιλειάδης), Μαντίκος (46’ Νυφαδόπουλος), Κατσάρας (61’ Σταύρου), Πιπίνης, Γενιδογάν, Οικονόμου (61’ Κρητικός), Θεοδωράκης, Καραχάλιος (79’ Λάλα), Κλωνάρης, Νικολάου\nΑΝΘΟΥΠΟΛΗ (ΚΟΥΤΣΟΓΙΑΝΝΗΣ): Ασιμάι, Κακιώρης, Καλέμης (61’ Φανός), Πάσσαρης, Μανουσέλης, Ηλιόπουλος, Ρεζτσόβ, Αντωνόπουλος, Τουφεξίδης (89’ Ντούπης), Καλογερής (84’ Νικολόπουλος), Κωνσταντινίδης\nΑΟ ΑΝΘΟΥΠΟΛΗΣ , ΑΓΙΟΙ ΑΝΑΡΓΥΡΟΙ , Α' ΕΠΣΑ\nΟ Παπάγος των δυσκολιών... αντιστέκεται και πετυχαίνει\nΕπέστρεψε ο Τσαουρδάς στην Δόξα Βύρωνος\nΚύμα ανανεώσεων στον Αθηναϊκό\nΦιλική νίκη για τη Νέα Ιωνία 1-2 τον ΑΟ Χαϊδαρίου\nΣήμερα η συνάντηση Τραχώνων-Παπακωστούλη\nΆτταλος Νέας Φιλαδέλφειας: Τα έργα συντήρησης στο γήπεδο συνεχίζονται\nΈκλεισε Ιωαννίδη το Ηράκλειο\nΣταμπουλίδης για ακόμη μια σεζόν στον Μικρασιατικό\nΟ Λαναράς καθάρισε για το Περιστέρι\nΤρανός: «Τιμή να δουλεύεις για τον Άρη Πετρούπολης»\nΠέρασε από την Αγ. Βαρβάρα η Δόξα Βύρωνος 1-0 την Αγία Ελεούσα\nΔημήτρης Μπουγάς: Τρεις φορές ήρθε η μπάλα μέσα στην περιοχή, ισάριθμες φορές δεχτήκαμε γκολ\nΛιαρμακόπουλος: Με ενότητα και δουλειά θα πετύχουμε [vid]\nΑπό το Χολαργό στον Πανερυθραϊκό ο Κοτσολάκος


Ο συμπαραστάτης του Πολίτη, πρόβλημα στην παράταξη Παυλίδη;\nΤον Περιφερειακό Συμπαραστάτη του Πολίτη και της Επιχείρησης θα εκλέξει σήμερα η Περιφέρεια στην συνεδρίαση του Περιφερειακού συμβουλίου στην Κομοτηνή.\nΌπως είναι γνωστό, η εκλογή του Συμπαραστάτη με βάση τον Καλλικράτη απαιτεί τα 2/3 των ψήφων των δημοτικών και Περιφερειακών Συμβουλίων, δηλαδή 34 ψήφους και έτσι ο Περιφερειάρχης Γιώργος Παυλίδης που η παράταξή του διαθέτει 30 ψήφους, αναζητά συναίνεση για να εκλεγεί ένας εκ των δύο βασικών υποψηφίων για την συγκεκριμένη θέση.\nΟι υποψήφιοι περιφερειακοί συμπαραστάτες του Πολίτη είναι ο πρώην νομάρχης και περιφερειάρχης, αλλά και διοικητής του νοσοκομείου Γεννηματάς της Θεσσαλονίκης και γνωστό στέλεχος του ΠΑΣΟΚ Παύλος Παπαδόπουλος, η δικηγόρος Αντιγόνη Παπανικολάου αλλά επικρατέστεροι είναι η δικηγόρος Ευθυμία Κορέα Μπάτζιου απο την Κομοτηνή (υποψήφια περιφερειακή σύμβουλος με τον Γιώργο Παυλίδη στις εκλογές) και ο μηχανικός, αντινομάρχης και πρώην Πρόεδρο της ΝΟΔΕ Ν.Δ Καβάλας Μιχάλης Τσοκτένογλου.\nΗ κυρία Ευθυμία Κορέα Μπάτζιου με τον πρόεδρο της ΝΟΔΕ Ροδόπης κ. Ντίνο Μορφακίδη\nΈτσι με βάση τα δεδομένα, αναζητείται συναίνεση είτε με την μείζονα ή την ελάσσονα αντιπολίτευση, είτε με δύο άλλες παρατάξεις στην περίπτωση που δεν υπάρξει τέτοια συμφωνία.\nΣύμφωνα με πληροφορίες θα γίνει μάχη μεταξύ Θρακιωτών και Καβαλιωτών μια και οι Καβαλιώτες θέλουν τον Μιχάλη Τσοκτένογλου και οι Θρακιώτες στοιχίζονται πίσω από άλλη επιλογή.\nΌπως και να έχει, το θέμα αυτό θα δημιουργήσει ρήγματα στην παράταξη Παυλίδη η οποία τον τελευταίο καιρό έχει όντως προβλήματα στην Αν. Μακεδονία.\nΓια μια ακόμη φορά Θρακιώτες και Καβαλιώτες θα γίνουν μαλλιά – κουβάρια, εκτός αν πρυταννεύσει η λογική και η σιωπή των αμνών.


Δεν κάνω εσωκομματική κριτική, προτείνω λύσεις, δηλώνει ο Γ. Κύρτσος στην Εφημερίδα των Συντακτών - Free Sunday\nΔεν κάνω εσωκομματική κριτική, προτείνω λύσεις για τα σημαντικά προβλήματα που αντιμετωπίζουμε οι οποίες κατά την άποψή μου θα κάνουν αποτελεσματικότερο το κυβερνητικό έργο, δήλωσε ο ευρωβουλευτής της ΝΔ, Γιώργος Κύρτσος, σε εφ' όλης της ύλης συνέντευξη του στην εφημερίδα των Συντακτών.\nΗ εφημερίδα παρουσίασε τη συνέντευξη ως εξης:\nΕχετε εκφράσει τη διαφωνία σας με την πολιτική του «ακορντεόν», δηλαδή του διαρκούς «άνοιξε-κλείσε», ως ορθού τρόπου αντιμετώπισης της πανδημίας. Μετά την τελευταία επιβολή του αυστηρότερου λοκντάουν στην Αττική θεωρείτε ότι επιβεβαιώνεται η θέση σας αυτή;\nΗ ελληνική κυβέρνηση ποντάρει στην υιοθέτηση ενιαίου πιστοποιητικού εμβολιασμού από την Ε.Ε., έχοντας το βλέμμα στραμμένο στο άνοιγμα του τουρισμού το ερχόμενο καλοκαίρι. Ωστόσο η σχετική πρόταση του Κυρ. Μητσοτάκη δεν φαίνεται μέχρι στιγμής να «περπατάει» στην Ευρώπη. Τι λέτε;\nΠρόσφατα ψηφίστηκε το νομοσχέδιο της κυβέρνησης για την αστυνομία στα Πανεπιστήμια. Εσείς με ανάρτησή σας έχετε ταχθεί κατά προσλήψεων αστυνομικών στα ΑΕΙ. Τελικά η αστυνομία εντός των Πανεπιστημίων αποτελεί λύση για τα ζητήματά τους;\nΕχετε εκφράσει ενστάσεις για το πολυπληθές κυβερνητικό σχήμα. Θεωρείτε ότι έρχεται σε αντίθεση με τις διακηρύξεις περί επιτελικού κράτους;\nΜερίδα του φιλοκυβερνητικού Τύπου υποστηρίζει ότι το μέγαρο Μαξίμου σάς έχει βάλει σε blacklist, λόγω εσωκομματικής κριτικής από μέρους σας. Αισθάνεστε ότι οι σχέσεις σας με τον πρωθυπουργό έχουν διαταραχθεί λόγω της δημοσιοποίησης των απόψεών σας;\nΜάλιστα, με αφορμή την παλιά υποψηφιότητά σας με τον ΛΑΟΣ, η ίδια μερίδα του Τύπου σάς κατηγορεί ότι σκόπιμα ανεβάζετε τους τόνους της κριτικής στην κυβέρνηση προκειμένου να προετοιμάσετε μια μεταπήδησή σας στην Ακροδεξιά του Βελόπουλου. Τι λέτε;\nΟπως αποκαλύπτετε στο βιβλίο σας «Ο μυστικός πόλεμος των εξουσιών», υπήρξατε άτυπος σύμβουλος του πρωθυπουργού Κωνσταντίνου Μητσοτάκη. Ποια θα ήταν η βασική συμβουλή που θα είχατε να δώσετε στον σημερινό πρωθυπουργό;


everyday happy home: Επιστροφή από την πατρίδα!!\nΚαι ένω πίστευα ότι οι διακοπές είναι πολλές και δεν θα τελειώσουν ποτέ τελικά ήρθε η μέρα της επιστροφής.. γιατί όλα τα καλά (είτε το θέλουμε είτε όχι) κάποια στιγμή τελειώνουν! ήταν ένας πολύ γεμάτος μήνας.. ήδη η Ταυλάνδη μοιάζει μακρινή λες και πήγαμε πέρισυ μπρος στο μεγαλείο της πατρίδας, που εκτος των άλλων τελειώσαμε και μια μετακόμιση.. στο σπίτι μας!! οι συγκυρίες ήρθαν έτσι που δεν μπορούσαμε άλλο να το εκμεταλλευόμαστε και αποφασίσαμε να το εκμεταλλευτούμε βάζοντας τα πράγματα μας μέσα που με τόση αγωνία περιμένουν τους νοικοκύρηδες να γυρίσουν... τα έχουμε βάλει όλα όμορφα σαν να ζούμε μέσα, θέλοντας να τα ξεγελάσουμε για να μην παραπονιούνται για την απουσία μας...\nΕπιστροφη λοιπόν χθες.. στο "σπίτι μας" όπου μας περίμενε μια καρτούλα welcome home!!! Μα έγω διατυμπανίζω παντού ότι το σπίτι μου δεν είναι στο Ντουμπάι.. παρόλα αυτα μας περίμαναν τα λουλούδια απο τους φίλους μας σαν γλυκό καλωσόρισμα στο σπίτι που οι φίλοι μας θεωρούν σπίτι μας... το σπίτι που τους υποδέχεται γλυκά και έχει πάντα την πόρτα του ανοιχτή!!\nΕυχαριστούμε τους φίλους μας και φυσικά τον τόπο που μας φιλοξενεί ακόμα και αν δεν μπορεί να φτάσει την ομορφιά της Ελλάδας...(μα μήπως είμαι λίγο άδικη με αυτό το τόπο που προσπαθώ να τον συγκρίνω με την Ελλάδα, μήπως έχω βάλει πολύ ψηλά τον πήχυ, διότι ακόμα και με τα αρνητικά της η Ελλάδα είναι μοναδική!).. Ελπίζω τη φετινή χρονιά να μπορέσω να νιώσω αυτό το τόπο αυτό το σπίτι σαν ... να μένω μέσα, σαν να πρέπει να εκμεταλευτώ τη στιγμή που ζω σε αυτό και όχι σαν βασανισμένη φιλοξενούμενη που δεν της αρέσει το ξενοδόχειο (άλλα της είχαν υποσχεθεί ) και ανυπομονεί να γυρίσει σπίτι της!!\nΑναρτήθηκε από Stavroulaki A στις 10:15 PM\nΕτικέτες Dubai, Various\nΌπου και να είσαι εύχομαι να ζεις όμορφες και μοναδικές στιγμές!Καλή εβδομάδα!!\nΕγώ λέω να το δεις αλλιώς σαν μια όμορφη εμπειρία!! Μη συγκρίνεις Ελλάδα με Ντουμπάι. Έτσι θα το απολαύσεις περισσότερο πιστεύω.. Και άσε που έτσι στην αρχή είναι η προσαρμογή, οπότε δικαιολογείσαι! χι χι.. Φιλάκια πολλά!! Δε σου είπα και Χρόνια πολλά για τη γιορτή μας!! ότι επιθυμείς, εύχομαι όλα να σου πάνε πολύ όμορφα!! :)\nΕυχαριστώ!!! έτσι είναι !! πρέπει να ζουμε τη κάθε στιγμη!\nΧρόνια πολλά!! ότι επιθυμείς και εσύ!!\nΣωστά το κάθε μέρος προσφέρει άλλα πράγματα!!αυτό προσπαθώ να κάνω εδώ και καιρό.. ίσως και το μπλόγκ βοηθά σε αυτό.. με οδηγεί στα όμορφα του τόπου αυτού!!\nΕίναι πολύ γλυκό το καλωσόρισμα που σας επιφύλασσαν οι φίλοι σας.\nΝα θυμάσαι ότι σπίτι είναι (και) εκεί που μας περιμένει μια ζεστή αγκαλιά και παρέα!\nΚαλή χρονιά και καλό χειμώνα να έχετε! Με τέτοιους φίλους θα είναι σίγουρα καλά!\nΣε ευχαριστώ κι εγώ πολύ!! :)


Γεροβασίλη: Έργο Μητσοτάκη η ύφεση στην οποία περνά η χώρα μας - Latest News GR\nΑρχική ΠΟΛΙΤΙΚΗ Γεροβασίλη: Έργο Μητσοτάκη η ύφεση στην οποία περνά η χώρα μας\nΓεροβασίλη: Έργο Μητσοτάκη η ύφεση στην οποία περνά η χώρα μας\nΚριτική στην κυβέρνηση για τους χειρισμούς της όσον αφορά την κρίση λόγω κορονοϊού άσκησε η Γραμματέας της Κ.Ο. του ΣΥΡΙΖΑ, Όλγα Γεροβασίλη.\n«Την ευκαιρία για τα εμπροσθοβαρή μέτρα ήδη άφησε η κυβέρνηση να φύγει. Το πρόγραμμα του ΣΥΡΙΖΑ «Μένουμε Όρθιοι» είχε την έννοια να δράσει η κυβέρνηση εμπροσθοβαρώς με ένα γενναίο πακέτο ρευστότητας. Δηλαδή, ζεστό χρήμα στην αγορά προκειμένου να κρατήσει τις επιχειρήσεις και τις θέσεις εργασίας όρθιες. Αυτό δεν συνέβη!\nΑντίθετα η κυβέρνηση κινήθηκε χωρίς σχεδιασμό, βλέποντας και κάνοντας. Είχε τρεις μήνες την ευκαιρία η κυβέρνηση και ενόσω διαρκούσε το lockdown η κυβέρνηση μια δουλειά είχε να κάνει. Από τη μία να σχεδιάζει και να αντιμετωπίζει την πανδημία και από την άλλη να ετοιμάσει ένα σχέδιο για την επόμενη μέρα. Αυτό, λοιπόν, δεν το έκανε», ανέφερε κατά την παρουσία της στην πρωινή εκπομπή του ΑΝΤ1 η κ. Γεροβασίλη και πρόσθεσε:\n«Γνωρίζοντας ότι έρχεται μία διαρκής ύφεση, η κυβέρνηση επέλεξε την αποσπασματική και άτολμη δράση και εκεί εστιάζεται το πρόβλημα. Αναλόγως των πολιτικών που εφαρμόζονται από την κάθε κυβέρνηση στην κάθε χώρα, θα μειώνεται, θα μετριάζεται το πρόβλημα της ύφεσης. Σε αυτό ακριβώς το σημείο βρίσκεται και η κριτική μας. Η κυβέρνηση απειδείχθη ότι δεν ήταν σε θέση, δεν διέθετε τη μέθοδο να υπολογίσει το ποσοστό της ύφεσης.\nΣας θυμίζω το ευτράπελο των συνεχών αλλαγών στις προβλέψεις τις οποίες ακούγαμε καθημερινως από στελέχη της κυβέρνησης, από τον Πρωθυπουργό, από τον κ. Στουρνάρα. Ενώ και διεθνείς οίκοι και το ΔΝΤ έχουν εγκαίρως προβλέψει μια ύφεση κοντά στο 10%. Αυτό τι σημαίνει; Ότι δεν είχε την μέθοδο να προβλέψει τι θα συμβεί μετά από ένα καθολικό lockdown στη χώρα, με την εικόνα για την διεθνή και την ευρωπαϊκή ύφεση να είναι ήδη διαμορφωμένη».\nΕπιπλέον, η κ. Γεροβασίλη υπογράμμισε τα εξής: «Σημασία έχει ότι η μεσαία τάξη και την πλήρωσε και ενώ ήλπισε ότι σήμερα η κυβέρνηση Μητσοτάκη την έχει στο νου της, βλέπει ότι παραπλανήθηκε και σήμερα οι αντιδράσεις και οι συζητήσεις που καθημερινά γίνονται θα κορυφώσουν αυτές τις αντιθέσεις πια, διότι βλέπουν ότι η ύφεση στην οποία περνάει η χώρα μας, το μεγαλύτερό της ποσοστό, είναι έργο της κυβέρνησης Μητσοτάκη».\nΠροηγούμενο άρθροΙερά Σύνοδος: Ανυπόστατος και ανίσχυρος ο αφορισμός από τον Αμβρόσιο\nΕπόμενο άρθροΠληρωμένη απάντηση Χαρδαλιά στον Αμβροσιο


ΑΡΧΑΙΑ ΕΛΛΗΝΙΚΗ ΤΕΧΝΟΛΟΓΙΑ by John Karasavvas 417 views\n001 wini rovic&ioanna-katapeltis by 56ο Γυμνάσιο Αθήνας 132 views\nΚαταπέλτης by Eleni Kabaraki 4333 views\nΠαρουσίαση των μαθητών του 3ου ΕΠΑΛ Λαμίας\n1.

Α΄ ΤΑΞΗ

23/12/2011

3ο ΕΣΠΕΡΙΝΟ ΕΠΑΛ ΛΑΜΙΑΣ\n2.

ΠΑΡΟΥΣΙΑΣΗ ΑΠΟΤΕΛΕΣΜΑΤΩΝ ΕΡΕΥΝΗΤΙΚΗΣ ΕΡΓΑΣΙΑΣ (PROJECT)

με θέμα:

«Η τεχνολογία των προγόνων μας: τα τεχνολογικά επιτεύγματα της αρχαίας εποχής και οι εφαρμογές τους»

\n3. Πορεία έρευνας:

Αναζήτηση πληροφοριακού υλικών και πηγών για την αρχαία τεχνολογία από το διαδίκτυο.

Κατηγοριοποίησή τους με βάση τη χρονολόγησή τους, τη χρηστικότητα και το πεδίο εφαρμογής τους.

Διερεύνηση τυχόν επέκτασης-εξέλιξής τους στη σημερινή εποχή

Σύνδεση με τη γενικότερη κατάσταση και πρόοδο των κοινωνιών στις οποίες εμφανίστηκαν οι περισσότερες εφευρέσεις και τεχνολογικά έργα.

\n4. Pομποτικές Kατασκευές ΑΝΥΨΩΤΙΚΗ ΤΡΙΠΛΗ ΤΡΟΧΑΚΙΑ ΚΟΝΤΑΡΙ ΑΡΑΙΟΜΕΤΡΟ ΥΓΡΩΝ ΑΝΑΚΛΑΣΤΙΚΑ ΚΑΤΟΠΤΡΑ ΔΙΟΛΚΟΣ ΜΟΧΛΟΙ ΤΑ ΚΑΝΟΝΙΑ ΤΟΥ ΑΡΧΙΜΗΔΗ ΟΔΟΜΕΤΡΑ ΔΡΟΜΟΜΕΤΡΟ ΠΛΟΙΩΝ ΠΙΕΣΤΗΡΙΟ ΛΑΔΙΟΥ ΠΡΩΤΗ ΙΠΤΑΜΕΝΗ ΣΥΣΚΕΥΗ ΕΛΕΠΟΛΙΣ ΠΥΡΟΒΟΛΟ ΑΤΜΟΥ ΥΔΡΑΥΛΙΚΟ ΡΟΛΟΪ ΥΔΡΑΥΛΙΣ ΑΝΤΛΙΑ ΝΕΡΟΥ ΑΝΤΛΙΑ ΑΕΡΑ ΕΛΙΚΕΣ ΠΛΟΙΩΝ ΠΕΤΟΜΗΧΑΝΗ ή ΠΕΡΙΣΤΕΡΑ ΑΥΤΟΜΑΤΟ ΘΕΑΤΡΟ ΚΑΘΕΤΟΣ ΜΥΚΗΝΑΪΚΟΣ ΑΡΓΑΛΕΙΟΣ ΠΡΩΤΟ ΠΛΑΝΗΤΑΡΙΟ ΦΛΟΓΟΒΟΛΟΣ ΤΩΝ ΒΟΙΩΤΩΝ ΧΑΛΚΙΝΟΣ ΠΡΟΪΩΝ ΕΚΑΤΟΝΤΟΡΟΣ ΑΤΜΟΣΤΡΟΒΙΛΟΣ ΤΟΥ ΗΡΩΝΑ ΑΝΥΨΩΤΙΚΕΣ ΜΗΧΑΝΕΣ ΜΗΧΑΝΙΣΜΟΣ ΑΝΤΙΚΥΘΗΡΩΝ ΜΟΝΑΓΚΩΝ ΚΑΤΑΠΕΛΤΗΣ ΗΛΙΑΚΑ ΡΟΛΟΓΙΑ ΥΔΡΑΥΛΙΚΟΣ ΤΗΛΕΓΡΑΦΟΣ ΤΡΙΗΡΕΙΣ ΑΥΤΟΜΑΤΕΣ ΠΟΡΤΕΣ ΠΛΩΤΕΣ ΓΕΦΥΡΕΣ ΑΣΤΡΟΛΑΒΟΣ ΙΠΠΑΡΧΟΥ ΠΟΛΕΜΙΚΟ ΑΡΜΑ ΗΛΙΑΚΟ ΡΟΛΟΙ ΘΗΡΑΙΚΑ ΠΛΟΙΑ ΑΥΤΟΜΑΤΙΣΜΟΙ ΜΗΧΑΝΙΚΗ ΑΣΤΡΟΝΟΜΙΑ ΠΟΛΕΜΙΚΗ ΟΡΓΑΝΑ ΜΕΤΡΗΣΗΣ ΥΔΡΑΥΛΙΚΑ ΟΡΓΑΝΑ ΝΑΥΠΗΓΙΚΗ\n5. Κύριοι εφευρέτες

Ευπαλίνος

Αρχιμήδης

Κτησίβιος

Ήρωνας

Εύδοξος

Αρχύτας Ταραντίνος

Πολύβιος

Απολλώνιος

Φίλωνας

\n6. ΧΡΟΝΟΛΟΓΙΟ ΑΡΧΑΙΑΣ ΤΕΧΝΟΛΟΓΙΑΣ

6ος αι. π.Χ . Ο Ευπαλίνος κατασκευάζει στη Σάμο έναν αγωγό μήκους πάνω από 2 χλμ., από τα οποία το ένα χλμ. μέσα σε σήραγγα, για την ύδρευση της πόλης. Την ίδια περίοδο εισάγονται οι κάμινοι αναγωγής στη μεταλλουργία και στην οικοδομική γενικεύεται η χρήση της πέτρας.

Αρχές 5ου αι . π.Χ. Αρχίζει η εξόρυξη μολύβδου και ασημιού από τα μεταλλεία του Λαυρίου.

Αρχές 4ου αι. π.Χ . Ο Αρχύτας ο Ταραντίνος εφευρίσκει τον κοχλία και την τροχαλία, χάρη στα οποία εισάγεται στην οικοδομική η χρήση των πρώτων ανυψωτικών μηχανών (τρίποδα, γερανοί, βαρούλκα, τροχαλίες). Παράλληλα ο Αρχύτας καινοτομεί στον τομέα της υδραυλικής. Λίγο αργότερα εμφανίζονται στην οικοδομική οι αψίδες κατ οι θόλοι που αρχικά εφαρμόζονται στην κατασκευή των δημοσίων κτιρίων. Τα βαρούλκα θα χρησιμεύσουν επίσης ευρύτατα στην ανύψωση των όγκων μεταλλεύματος στο Λαύριο.

\n7.

308-246 π.Χ . Περίοδος ζωής του Κτησίβιου του Αλεξανδρινού . Επιδόθηκε σε πολλές τεχνικές ανακαλύψεις και εφευρέσεις, ενώ υπήρξε ο σημαντικότερος κατασκευαστής διαφόρων τύπων κλεψύδρας.

Αρχές 3ου αι. π.Χ . Ο αρχιτέκτονας Σώστρατος ο Κνίδιος κατασκευάζει το φάρο της Αλεξάνδρειας με ύψος 87 μ., του οποίου το φως έφτανε σε απόσταση μεγαλύτερη των 50 χλμ.

3ος αι. π.Χ. Το έργο του μηχανικού Φίλωνα του Βυζαντίου για την κατασκευή λιμανιών, φρουρίων και πολιορκητικών μηχανών συμβάλλει σημαντικά στην ενίσχυση της ναυτικής δύναμης των νησιών του Αιγαίου. Το τζάμι στα παράθυρα αντικαθιστά τις πλάκες, τα υφάσματα, τα δέρματα και τα ξύλινα πετάσματα.

287-212 π.Χ . Ο Αρχιμήδης διατυπώνει τη θεωρία της υδροστατικής άνωσης, ενώ συμβάλλει καθοριστικά στην άμυνα της πατρίδας του, των Συρακουσών, εναντίον των Ρωμαίων με τα κοίλα κάτοπτρα που «συλλέγουν» τις δέσμες του Ήλιου κατ καίνε τα πλοία των επιτιθεμένων.

100 π.Χ. περίπου Ήρων ο Αλεξανδρεύς , ο δημιουργός των αυτομάτων: θεμελιώνει τη θεωρία που θα τον οδηγήσει στον πρόδρομο της ατμομηχανής

ΧΡΟΝΟΛΟΓΙΟ ΑΡΧΑΙΑΣ ΤΕΧΝΟΛΟΓΙΑΣ\n8. Ευπαλίνειο Όρυγμα-Υδραγωγείο Το Ευπαλίνειο όρυγμα αποτελεί ένα μηχανικό έργο ιδιαίτερα σημαντικό στην ιστορία της μηχανικής τεχνολογίας, ένα τεκμήριο του υψηλού επιπέδου της τεχνογνωσίας των αρχαίων Ελλήνων μηχανικών. Η κατασκευή του ορύγματος της Σάμου πραγματοποιήθηκε πιθανόν με εντολή του τυράννου της Σάμου Πολυκράτη, ενώ υπολογίζεται ότι η ολοκλήρωσή του χρειάστηκε 10 περίπου χρόνια. Σχεδιαστής και μηχανικός του έργου ήταν ο Ευπαλίνος, γιος του Ναυστρόφου από τα Μέγαρα.\n9. Μέτρηση χρόνου

Ο Αναξίμανδρος ο Μιλήσιος (610-543 π.Χ.) ανακάλυψε πρώτος τον Σκιοθήρα Γνώμονα, μία απλή ράβδο στερεωμένη σε εγχάρακτη πλάκα. Το μήκος και η γωνία της σκιάς απεικόνιζαν πάνω στην πλάκα τη θέση του ήλιου. Το φυσικό φαινόμενο της κίνησης του ήλιου ήταν το πρώτο που αξιοποιήθηκε για τη μέτρηση του χρόνου. Το διάστημα από την Ανατολή μέχρι τη Δύση χωρίστηκε σε δώδεκα ίσα διαστήματα που καθόριζαν τις δώδεκα ημερήσιες ώρες. Το μέσο του διαστήματος αυτού ονομάστηκε Μεσημβρία.

\n10.

Η κλεψύδρα αναφέρεται από τον Εμπεδοκλή και τον Αναξαγόρα. Πρόκειται για ένα δοχείο με λεπτό λαιμό και τρύπες στον πυθμένα. Κρατώντας κλειστό το πάνω στόμιο με τον αντίχειρα και βυθίζοντας το δοχείο στο νερό θα μπορούσε να συγκρατήσει μια ποσότητα νερού χωρίς να γίνει αντιληπτός. Ο έλεγχος της ροής του νερού γινόταν με τον αντίχειρα. Η κλεψύδρα γρήγορα γίνεται το βασικό όργανο μέτρησης του χρόνου. Αρχικά για οικιακή χρήση και στη συνέχεια για δημόσια χρήση στα δικαστήρια ή την εκκλησία του δήμου για την μέτρηση του χρόνου των. Ο έλεγχος της ροής γίνονταν μέσω ενός ανθρώπου (δούλου) στον οποίο δίνονταν η εντολή να σταματήσει τη ροή του νερού στην κλεψύδρα. Η μόνιμη φραγή της γίνονταν με κωνικό ξυλόκαρφο. Μια ακόμη χρήση ήταν η λεγόμενη αγροτική, για τον έλεγχο του ποτίσματος των αγροτικών εκτάσεων. Δούλος και σε αυτή την περίπτωση δέχονταν την εντολή να ανοίγει και να κλείνει τις θυρίδες των φρεατίων.

 Μέτρηση χρόνου\n11. Στους αρχαίους ναούς, με τη βοήθεια της τότε τεχνολογίας κάποιες πόρτες άνοιγαν αυτόματα ταυτόχρονα με το άναμμα της φωτιάς στον βωμό και κάποιες φορές κάποια αγάλματα άρχιζαν να κινούνται! Ο Ήρωνας και ο Κτησίβιος λέγεται ότι είχαν φτιάξει συσκευές που μόλις άναβαν οι βωμοί του ναού μία πέτρινη σάλπιγγα ηχούσε αυτόματα προσκαλώντας τους πιστούς. Επίσης αυτόματα έπεφτε μέσα στο ναό μία λεπτή βροχή αρωματισμένου νερού, διάφορα μεταλλικά πουλιά άνοιγαν το ράμφος τους και κελαηδούσαν, κάποια αγάλματα κινούνταν ή και πετούσαν! ΑΥΤΟΜΑΤΙΣΜΟΙ ΑΥΤΟΜΑΤΕΣ ΠΟΡΤΕΣ\n12. Ο Ήρωνας από την Αλεξάνδρεια κατανοώντας καλύτερα απ' τους υπόλοιπους την μηχανική των υγρών κατάφερε και έφτιαξε μερικές συσκευές ώστε να βγαίνει ευκολότερα το λάδι απ' τις ελιές με την βοήθεια υδραυλικής πρέσας. Αυτός ο τύπος πιεστηρίου αν και είναι δυσκολότερος κατασκευαστικά, μιας και απαιτεί σοβαρή κατασκευαστική ακρίβεια, δίνει πολύ καλύτερα αποτελέσματα μιας και ο πολλαπλασιασμός δυνάμεως που πετυχαίνει είναι εντυπωσιακός σε σχέση με το απλό μηχανικό πιεστήριο. Aυτό το άρθρο προέρχεται από το: ΑΥΤΟΜΑΤΙΣΜΟΙ ΠΙΕΣΤΗΡΙΟ ΛΑΔΙΟΥ\n13. ΑΙΟΛΟΣΦΑΙΡΑ του ΗΡΩΝΑ

Ο περιστροφικός ατμοστρόβιλος που εφεύρε ο Ήρων έγινε γνωστός σαν αιολόσφαιρα. Μέσω ενός βραστήρα το νερό ατμοποιείται και μέσω δύο σωλήνων οδηγείται μέσα στην σφαίρα και εκτονώνεται από δυο αντιδιαμετρικά τοποθετημένους σωλήνες με αποτέλεσμα την περιστροφική της κίνηση.

ΑΥΤΟΜΑΤΙΣΜΟΙ\n14. ΥΔΡΑΥΛΙΚΑ ΣΥΣΤΗΜΑΤΑ

Ο Κτησίβιος έζησε τον 2ο π.Χ. αιώνα στην Αλεξάνδρεια. Ήταν γιος κουρέα, αλλά ευτυχώς το ευνοϊκό για τις επιστήμες περιβάλλον της Αλεξάνδρειας του επέτρεψε να αφήσει σύντομα το κουρείο και να ασχοληθεί με εφευρέσεις. Σε αρχαία κείμενα περιγράφεται ως «ιδιοφυής μηχανικός» που οι επινοήσεις του επηρέασαν την ερευνητές της εποχής .

ΑΝΤΛΙΑ ΝΕΡΟΥ\n15. Η ΑΝΤΛΙΑ ΤΟΥ ΚΤΗΣΙΒΙΟΥ

Η αναρρoφητική και καταθλιπτική αντλία είναι μία από τις σημαντικότερες εφευρέσεις τoυ Κτησίβιoυ, μηχανικoύ της Αλεξάνδρειας, πoυ απoκλήθηκε και "πατέρας" της Πνευματικής (Αερoδυναμικής). Μέσα σε δυo κυλινδρικά δoχεία κινoύνται δυo έμβoλα με αντίθετη λειτoυργία: τo ένα καταθλίβει (πιέζει) και τo άλλo απoρρoφά. Η κίνηση των εμβόλων δημιoυργεί κενό αέρoς και αναρρόφηση νερoύ, τo oπoίo μέσω ενός σωλήνα μεταφέρεται έξω από τo χώρo πoυ είναι βυθισμένη η αντλία. Τo όργανo υπήρξε από τα πιo διαδεδoμένα και χρησιμoπoιήθηκε από πoλλoύς λαoύς, χρησιμoπoιείται δε έως και σήμερα με πoικίλες μoρφές.

\n16. Ο ΚΟΧΛΙΑΣ ΤΟΥ ΑΡΧΙΜΗΔΗ

Τo υδραυλικό αυτό όργανo, γνωστό ως ατέρμων κoχλίας ή υδρόβιδα, εφευρέθηκε από τoν Αρχιμήδη κατά τη διάρκεια τoυ ταξιδιoύ τoυ στην Αίγυπτo. Χρησίμευε στην άντληση ύδατoς από ένα χαμηλό επίπεδo σ' ένα άλλo υψηλότερo. Oι χρήσεις τoυ από την αρχαιότητα έως σήμερα είναι πoλλές: άρδευση αγρoτικών καλλιεργειών, απαλλαγή μεταλλείων από λιμνάζoντα ύδατα, άντληση υδάτων από τα έγκατα των πλoίων και άλλες. Χρησιμoπoιείται έως σήμερα σε πoλλές χώρες, αναπτυγμένες ή μη, με πoλλές μoρφές και πoικιλία χρήσεων.

\n17. Σχεδιάγραμμα από το Υδραυλικό ρολόι Αρχιμήδη\n18. Η ΑΛΥΣΙΔΩΤΗ ΑΝΤΛΙΑ ΤΟΥ ΦΙΛΩΝΑ

Η αλυσιδωτή αντλία του Φίλωνα αποτελεί εξελιγμένη μορφή της πολυκαδίας. Τη γνωρίζουμε και ως μαγκάνι. Αποτελείται από μια αλυσιδωτή ταινία με προσαρμοσμένα μεταλλικά δοχεία και κινείται από έναν περιστρεφόμενο τροχό. Επειδή η κατασκευή του μεταλλικού τροχού ήταν ακριβή, σύντομα κατασκευάστηκε με φτηνότερα υλικά όπως το ξύλο, ενώ τα δοχεία αντικαταστάθηκαν από κεραμικά ή από νεροκολοκύθες. Αυτή η παραλλαγή είναι γνωστή ως "τροχός με αγγεία" ή "στεφάνι με δοχεία". Το όργανο χρησιμοποιείται ακόμη και σήμερα σε πολλές χώρες .

\n19. ΠΟΛΥΚΑΔΙΑ

O υπoδιαιρεμένoς τρoχός τoυ Φίλωνα, μηχανικoύ της Αλεξάνδρειας, είναι γνωστός σε δύo παραλλαγές: τoυ τυμπάνoυ και της πoλυκαδίας. Η πoλυκαδία υπήρξε η πλέον χρηστική μορφή του οργάνου, γνωστή ως υποδιαιρεμένος τροχός. Περισσότερο εύκολη στην κατασκευή της, ελαφρύτερη και έχοντας τη δυνατότητα άντλησης ύδατος από μεγάλο βάθος, σε μεγαλύτερη ποσότητα και σε συντομότερο χρονικό διάστημα, έγινε πασίγνωστη και χρησιμοποιήθηκε ευρύτατα. Φέρει ξύλινα δοχεία, ενσωματωμένα στην περιφέρεια του τροχού. Χρησιμοποιείται έως σήμερα σε πολλά μέρη του κόσμου .

\n20. Ο ΜΗΧΑΝΙΣΜΟΣ ΤΩΝ ΑΝΤΙΚΥΘΗΡΩΝ κατασκευή του 1999

Ένα σημαντικό εύρημα στο ναυάγιο των Αντικυθήρων ήταν ένα μπρούτζινο κομμάτι το οποίο όταν ανελκύστηκε (1901) από τον βυθό δεν πρόδιδε τι θα μπορούσε να είναι. Πολλές μελέτες έγιναν τον περασμένο αιώνα. Σύμφωνα με αυτή το εύρημα αυτό είναι ένα κομμάτι από έναν αστρονομικό μηχανισμό ο οποίος μπορούσε να υπολογίζει διάφορα αστρονομικά γεγονότα τα οποία είχαν σχέση με την κίνηση του ήλιου και της σελήνης καθώς επίσης να υπολογίζει τις εκλείψεις του ήλιου και της σελήνης. Αποτελείται από ένα σύνθετο μηχανισμό αποτελούμενο από τουλάχιστον 30 γρανάζια και από ένα σύστημα διαφορικού τροχού.

\n21. ΗΛΙΑΚΟ ΡΟΛΟΙ ΤΩΝ ΦΙΛΙΠΠΩΝ

Είναι ένα από τα μοναδικά σε αξία ευρήματα αυτού του είδους. Ανήκει στην κατηγορία των φορητών ηλιακών ρολογιών και χρονολογείται τον 3ο μ.Χ. αιώνα. Έχει χαραγμένα πάνω του τα ονόματα τεσσάρων πόλεων με τα γεωγραφικά τους πλάτη την Αλεξάνδρεια την Ρώμη την Ρόδο και την Βιέννη. Εκτός από την αναφορά της ώρας έχει την δυνατότητα να χρησιμοποιηθεί και σαν γωνιόμετρο για την εύρεση των συντεταγμένων ενός αστέρα ή του ήλιου .

\n22. ΜΗΧΑΝΙΣΜΟΣ ΑΝΤΙΚΥΘΗΡΩΝ

 Ο μηχανισμός των Αντικυθήρων εμφανίζει αξιοσημείωτη οικονομία και εφευρετικότητα σχεδιασμού. Αποτελεί μάρτυρα του εξαιρετικού τεχνολογικού δυναμικού της αρχαίας Ελλάδας , το οποίο προφανώς απωλέσθη στους κόλπους της Ρωμαϊκής αυτοκρατορίας. Ανακαλύφθηκε σε ναυάγιο ανοικτά του Ελληνικού νησιού Αντικύθηρα μεταξύ των Κυθήρων και της Κρήτης . Με βάση τη μορφή των ελληνικών επιγραφών που φέρει χρονολογείται μεταξύ του 150 π.Χ. και του 100 π.Χ., αρκετά πριν από την ημερομηνία του ναυαγίου, το οποίο ενδέχεται να συνέβη ανἀμεσα στο 87 π.Χ. και 63 π.Χ. .

\n23. ΡΩΜΑΙΚΟΣ ΜΟΝΑΓΚΩΝ ΚΑΤΑΠΕΛΤΗΣ

Το είδος αυτό των καταπελτών χρησιμοποιήθηκαν από τον στρατό του Μ. Αλεξάνδρου. αυτά αντικαταστάθηκαν από μηχανές με δύο αγκώνες τα οποία ήταν μεγαλύτερα και στην συνέχεια τα χρησιμοποίησαν και τα τροποποίησαν και οι Ρωμαίοι με την ονομασία όναγρος .

\n24. ΦΛΟΓΟΒΟΛΟ ΤΩΝ ΒΟΙΩΤΩΝ

Η πρώτη φλογοβόλος μηχανή της ιστορίας, την οποία χρησιμοποίησαν οι Βοιωτοί για να πυρπολήσουν τα ξύλινα μέρη των οχυρώσεων του Δηλίου και να εκδιώξουν την αθηναϊκή φρουρά κατά τον πελοποννησιακό πόλεμο. Περιγραφή του όπλου αυτού έχουμε στο βιβλίο του Θουκυδίδου Ιστορίαι.

\n25. ΒΑΛΛΙΣΤΡΑ

Πολιορκητική μηχανή η οποία περιγράφεται από τον Φίλωνα τον Βυζάντιο. Μας παρέχει επίσης και μαθηματικούς τύπους για την κατασκευή του όπλου αυτού. Με κάποιες μικρές παραλλαγές μπορούσε να εκτοξεύει βέλη ή πέτρες.

\n26. Ελέπολις

Η ελέπολις είναι πολιορκητική μηχανή που κατασκευάστηκε από το Αθηναίο μηχανικό Επίμαχο το 304 π.Χ. Είχε ύψος περίπου 40 μέτρα και κινούταν πάνω σε οκτώ τροχούς διαμέτρου 4,6 μέτρων. Αποτελείτο από εννέα ορόφους οι οποίοι ήταν εξοπλισμένοι κυρίως με καταπέλτες κάθε είδους και ήταν θωρακισμένοι στις τρεις από τις τέσσερις πλευρές τους. Σε αντίθεση με άλλους πολιορκητικούς πύργους δεν χρησίμευε για την αποβίβαση στρατού στα τείχη αλλά σαν μια βάση μάχης πολύ καλά προστατευμένη που είχε ως βασικό πλεονέκτημα το ύψος της.

\n001 wini rovic&ioanna-katapeltis


Μουσουλμανική οικογένεια στην Μέση Ανατολή: «Μας εμφανίστηκε ο Ιησούς με ένα συγκεκριμένο μήνυμα»!\nΠέμπτη 14 Ιούνιος 2018, 23:36 Θρησκεία, Κόσμος\nΟ Ιησούς κινείται σε αυτά τα έθνη της Μέσης Ανατολής…\nΟ Tyler Connell με το Πρόγραμμα Ekballo έχει περιοδεύσει σε διάφορες πανεπιστημιουπόλεις στις ΗΠΑ, μοιραζόμενος ιστορίες και βίντεο από το πιο πρόσφατο ταξίδι του στη Μέση Ανατολή, όπου τεκμηριώνεται μια δραματική κίνηση του Θεού μεταξύ των μουσουλμάνων, ιδιαίτερα στους πρόσφυγες.\nΚατά τους τελευταίους μήνες, ο ίδιος και η ομάδα του επισκέφθηκαν πανεπιστήμια όπως τα Harvard, MIT, Iowa State, Clemson, και το Πανεπιστήμιο της Georgia. Αυτό που συμπερασματικά διαπιστώνει ο Connell και μοιράζεται με τους φοιτητές είναι πως «Ο Ιησούς κινείται σε αυτά τα έθνη της Μέσης Ανατολής».\n«Θα πάμε σπίτι σε σπίτι και θα επισκεφθούμε αυτές τις μουσουλμανικές οικογένειες και θα καθίσουμε μαζί τους και θα μιλήσουμε μαζί τους , θα μάθουμε τα ονόματά τους, τις ιστορίες τους. Κι όταν θα χτίσουμε εμπιστοσύνη θα ανοίξουμε το Ευαγγέλιο» αναφέρει.\nΈνα απόγευμα ο Δανιήλ μπήκε σε μια λευκή σκηνή με μια οικογένεια οκτώ ατόμων μέσα. «Γεια είμαι ο Daniel και είμαι εδώ για να σας πω για τον Ιησού», είπε.\nΣίγουρα δεν ήταν προετοιμασμένος για την αντίδρασή τους. «Η οικογένεια φρίκαρε, κοιτάχτηκαν, σχεδόν άσπρισαν. Ο πατέρας ήταν ενθουσιασμένος, και φώναζε».\n«Γεια σας, το όνομά μου είναι ο Ιησούς και στέλνω έναν άνθρωπο αύριο με το όνομα Δανιήλ να σας πει περισσότερα για μένα.» είπε σύμφωνα με όσα υποστηρίζει η οικογένεια και μετά εξαφανίστηκε…\nΟ πατέρας της οικογένειας ήταν ένα μέλος του Ελεύθερου Συριακού Στρατού. «Γνώριζε από αιματοχυσία. Ήταν ένας ευσεβής μουσουλμάνος. Αυτός ο άνθρωπος και η οικογένειά του συχνάζουν σε υπόγειες εκκλησίες».\nΑναρτήθηκε Πέμπτη 14 Ιούνιος 2018, 23:36 στην Κατηγορία: Θρησκεία | Κόσμος\n« Survivor 2, Έξαλλη η Ροδάνθη με τον Νικόλα: «Δεν γουστάρω να χαλιέμαι, έχω χαλαστεί πέντε μήνες»! (Video)\nΠύρρειος νίκη: Οριακές νίκες που λογίστηκαν περισσότερο συμβολικές παρά ουσιαστικές »


Τί Είναι Η Άνοια; Ποιές Οι Αιτίες Της; | Μιχάλης Πατεράκης\nΤί Είναι Η Άνοια; Ποιές Οι Αιτίες Της;\nΗ άνοια είναι ένα σύνδρομο που χαρακτηρίζεται από πολλαπλή έκπτωση των γνωσιακων λειτουργιών, χωρίς έκπτωση της συνείδησης. Οι γνωσιακες λειτουργίες που μπορεί να επηρεαστούν στην άνοια, περιλαμβάνουν τη γενική νοημοσύνη, τη μάθηση και τη μνήμη, τη γλώσσα, την επίλυση προβλημάτων, τον προσανατολισμό, την αντίληψη, την προσοχή και συγκέντρωση, την κρίση και τις κοινωνικές ικανότητες. Η προσωπικότητα του αρρώστου επηρεάζεται επισης.\nΤα κρίσιμα κλινικά σημεία της άνοιας είναι η αναγνώριση του συνδρόμου και η κλινική διερεύνηση της αιτίας του. Η διαταραχή μπορει να είναι προιούσα, στάσιμη, μόνιμη ή αναστρέψιμη. Θεωρείται πάντα οτι υπάρχει κάποια υποκείμενη αιτία, αν και σε σπάνιες περιπτώσεις είναι αδύνατο να ανευρεθεί η αιτία. Η άνοια τύπου Alzheimer μαζί με την αγγειακή άνοια καταλαμβάνουν το 75% όλων των περιπτώσεων. Άλλες αιτίες της άνοιας είναι η νόσος του Pick, η νόσος των Creutzfeldt-Jacob, η νόσος του Huntington, η νόσος του Parkinson, ο HIV και το τραύμα της κεφαλής.


ΚΑΤΕΡΙΝΑ Μ. ΜΑΤΣΟΥ: «ΚΑΜΙΑ ΔΕΝ ΑΓΑΠΗΘΗΚΕ ΣΤΟΝ ΚΟΣΜΟ...\n«ΚΑΜΙΑ ΔΕΝ ΑΓΑΠΗΘΗΚΕ ΣΤΟΝ ΚΟΣΜΟ ΟΣΟ Η ΛΕΣΒΙΑ ΜΟΥ\nκαί σ’ ούτ’ αθανάτων φύξιμος\nουδείς ούθ’ αμερίων σέ γ’ ανθρώπων.\nΟ δ’ έχω μέμηνεν.\nΚάπως έτσι συνέλαβε ο Σοφοκλής τον έρωτα τον 5ο αιώνα π.Χ. και τον έβαλε στο «στόμα» του Χορού στην Αντιγόνη…\nΉταν η προσπάθεια του ανθρώπου να εσωκλείσει το ερωτικό συναίσθημα σε ένα κομμάτι χαρτί και η ανάγκη να μοιραστεί τον έρωτα που ένιωθε, που τον έσπρωξαν να στείλει το πρώτο ραβασάκι. Η λέξη ραβασάκι έχει σλαβική καταγωγή από το ravaš και αναφέρεται στην ερωτική επιστολή και το έμμετρο συνήθως σημείωμα που στέλνεται κρυφά και περιγράφει τον ανομολόγητο έρωτα που νιώθει κάποιος. Έρωτας συνήθως απαγορευμένος είτε για κοινωνικούς λόγους, είτε λόγω της απόστασης, είτε επειδή απλά αφορά πρόσωπο το ιδίου φύλου. Αν και είναι πολύ δύσκολο να ανιχνευθεί το πρώτο ραβασάκι της ιστορίας, ωστόσο σε όλες τις εποχές αποτέλεσε τον «Δούρειο ίππο» για την αγάπη.\nΑπό τους γνωστότερους εκπροσώπους της ερωτικής επιστολογραφίας που αποτέλεσε και ξεχωριστό λογοτεχνικό είδος, υπήρξε ο αρχαίος Έλληνας Αλκίφρων. Έζησε τον 3ο αιώνα μ.Χ. και συνέταξε 116 επιστολές τόσο ανδρών προς γυναίκες, όσο και το αντίστροφο. Πιο γνωστή επιστολή του ήταν αυτή που ο γνωστός κωμωδιογράφος Μένανδρος έστειλε σε μια άσημη κοπέλα, τη Γλυκερία.\nΟ έρωτας με «άρμα» την ποίηση, θα υμνηθεί και στα Ρωμαϊκά χρόνια. Χαρακτηριστικό παράδειγμα αποτελεί ο Κάτουλλος, που έγραψε ελεγειακά ποιήματα και επιγράμματα αφιερωμένα στον ατυχή του έρωτα, με την εταίρα Λεσβία. Το όνομά της ήταν στην πραγματικότητα παρατσούκλι της Clodia, μιας παντρεμένης, πανέμορφης, έμπειρης και συνάμα δολοπλόκας γυναίκας, με την οποία διατηρούσε δεσμό ο ποιητής. Αν και η ίδια είχε τη δύναμη να κατευθύνει τις πράξεις και την καρδιά του Κάτουλλου, συγχρόνως τον ταλαιπωρούσε με τις παράλληλες σχέσεις που διατηρούσε.\nΑυτή η πάλη του έρωτα και της έλξης που ένιωθε ο ποιητής, με το μίσος για τις απιστίες της Λεσβίας θα αποτυπωθεί σε αρκετά έργα του.\nΣτο Βυζάντιο του 14ου με 15ου αιώνα, ο έρωτας θα χαρακτεί για ακόμη μία φορά στα λογοτεχνικά κείμενα της εποχής. Κυρίαρχο είδος αυτή τη φορά θα αποτελέσει το ερωτικό ιπποτικό μυθιστόρημα. Οι ερωτικές ιστορίες του ζευγαριού που αγαπιέται, αλλά παρεμβάλλονται ανυπέρβλητα εμπόδια και δυσκολίες που πρέπει να υπερκεραστούν, πριν το αίσιο τέλος, θα εμπεριέχουν και «ραβασάκια» της εποχής. Αυτά ονομάζονταν «πιττάκια». Επρόκειτο για λυρικά ποιήματα που είχαν τη μορφή της ερωτικής επιστολής. Από το μυθιστόρημα της εποχής Λίβιστρος και Ροδάμνη:\nνα κατακόπτη σώματα και να μερίζη αισθήσεις\nπόνους να θανατώσωσιν αιστητικάς καρδίας.\nΣήμερα στη hi-tech εποχή, τα ραβασάκια αποστέλλονται ηλεκτρονικά με e-mail ή μέσω κινητών. Παράλληλα δεν αποτελούν προνόμιο μόνο των ερωτευμένων, καθώς τέτοια σημειώματα τα συνηθίζουν η Τρόικα, οι πολιτικοί αρχηγοί και η εφορία… Love is in the air… ( λοβ ιζ ιν δι ερ).


Μπούλμαν: Ώρα για επενδύσεις στην Ελλάδα, αρκετά υπέφεραν οι πολίτες | The Indicator\nΜπούλμαν: Ώρα για επενδύσεις στην Ελλάδα, αρκετά υπέφεραν οι πολίτες\nΟι Σοσιαλδημοκράτες ανέκαθεν επέκριναν το πρόγραμμα προσαρμογής στην Ελλάδα. Τώρα ελπίζουμε ότι όλα αυτά πέρασαν και ότι η χώρα θα σταθεί στα δικά της πόδια. Οι πολίτες υπέφεραν αρκετά, τώρα πρέπει να υπάρξουν επενδύσεις και να δημιουργηθούν μελλοντικές θέσεις εργασίας, υποστηρίζει σε συνέντευξή του στο ΑΠΕ-ΜΠΕ, ο πρόεδρος της ομάδας των Σοσιαλιστών και Δημοκρατών στο Ευρωπαϊκό Κοινοβούλιο, Ούντο Μπούλμαν.\n«Είστε ένας σπουδαίος λαός και περάσατε δύσκολα χρόνια, αλλά εάν αποκτήσετε σημαντικό ρόλο στην Μεσόγειο, θα έχετε ένα σπουδαίο μέλλον» , επισημαίνει ο Ούντο Μπούλμαν, ο οποίος ήταν και ο κεντρικός ομιλητής στην εκδήλωση που διοργάνωσε στην Αθήνα το -προσκείμενο στο Σοσιαλδημοκρατικό Κόμμα της Γερμανίας (SPD)- Ιδρυμα Φρίντριχ Εμπερτ, με θέμα: «Ενα μέλλον για όλους, μια Ευρώπη που θα το διασφαλίσει, ένα προοδευτικό κίνημα που θα το οικοδομήσει».\nΓια την συνεργασία των ευρωπαϊκών προοδευτικών δυνάμεων ο Μπούλμαν: «Για μας είναι σαφές ότι πρέπει όλες οι προτάσεις των Σοσιαλδημοκρατών να ανανεωθούν. Αυτό δεν αφορά απλώς την οικονομία, αλλά τη βιώσιμη οικονομία» , με κοινωνική διάσταση «η οποία πρέπει να δίνει σε κάθε πολίτη μια ευκαιρία. Όποιος μας βοηθά είναι προοδευτικός, όποιος μας εμποδίζει δεν είναι» .\n«Φυσικά, εάν συμπίπτουν οι θέσεις μας» , ενώ για το πώς βλέπει μια ενδεχόμενη συνεργασία του ΣΥΡΙΖΑ με το ΠΑΣΟΚ ή με το Ποτάμι, ο κ. Μπούλμαν λέει:\n«Αυτό πρέπει να το αποφασίσουν οι ίδιοι οι Ελληνες , υπενθυμίζοντας όμως ότι πάντα έλεγε στην Γερμανία, «δεν μπορώ πια να ακούω τον Β. Σόιμπλε να λέει ότι η Νέα Δημοκρατία είναι η σωτηρία του ελληνικού λαού, όταν βλέπω πώς η κυβέρνηση υπό την Νέα Δημοκρατία οδήγησε την Ελλάδα στα μεγάλα προβλήματα» .\nΤέλος, για την συμφωνία Αθήνας -Σκοπίων για το ονοματολογικό σημειώνει μιλώντας στο ΑΠΕ-ΜΠΕ, πως «θα αποτελέσει μια σημαντική πρόοδο, διότι θα συνεισφέρει στην ειρήνευση στα Βαλκάνια» .\nΑκολουθεί ολόκληρη η συνέντευξη του Ούντο Μπούλμαν στο Αθηναϊκό-Μακεδονικό Πρακτορείο Ειδήσεων:\nΤώρα ελπίζουμε ότι όλα αυτά πέρασαν και ότι η Ελλάδα θα σταθεί οικονομικά στα δικά της πόδια. Οι πολίτες υπέφεραν αρκετά σε αυτή τη χώρα, τώρα πρέπει να υπάρξουν επενδύσεις στην Ελλάδα, αυτό είναι το πιο σημαντικό από όλα. Να δημιουργηθούν μελλοντικές θέσεις εργασίας –όχι οποιεσδήποτε θέσεις εργασίας. Αλλά θέσεις εργασίας, οι οποίες να λαμβάνουν υπόψη τα πολλά πλεονεκτήματα τα οποία έχει η Ελλάδα, στο θέμα των σύγχρονων ενεργειακών παροχών, της κεντρικής θέσης στη Μεσόγειο σε σχέση με τους γείτονες. Γείτονες, οι οποίοι χρειάζονται τη συνεισφορά της Ελλάδας για να εκσυγχρονιστεί η Μεσόγειος. Το ελπίζουμε πολύ αυτό και θέλουμε να το υποστηρίξουμε.\nΑπ.: Χαιρέτισα τον Πρόεδρο Μακρόν στο Στρασβούργο και τον συνεχάρην για τη νίκη του, διότι έσωσε την Γαλλική Δημοκρατία από την κ. Λεπέν. Ηταν ένα μεγάλο επίτευγμα. Πράγματι έκανε προτάσεις για μια νέα, ισχυρή Ευρώπη θεσμικά, αλλά η πρότασή του έχει το πρόβλημα ότι είναι τεχνοκρατική.\nΔεν μπορεί να κερδίσει τις καρδιές των πολιτών, δεν ασχολείται με την κοινωνική κατάσταση των πολιτών που χρειάζεται ώστε να κάνουμε την Ευρώπη ισχυρή. Του αντέτεινα ότι είναι ένας έξυπνος Φιλελεύθερος, αλλά έχουν περάσει περίπου εκατό χρόνια από τότε που οι έξυπνοι Φιλελεύθεροι διαπίστωσαν ότι μπορούν να είναι καλοί Φιλελεύθερο μόνο σε ένα ευημερούν κοινωνικό κράτος. Για αυτό και δημιουργήθηκε η Σοσιαλδημοκρατία. Θα πρέπει να αποφασίσει εάν θα μας βοηθήσει να οικοδομήσουμε την κοινωνική Ευρώπη, τότε θα είναι σύμμαχός μας. Εάν δεν μας βοηθήσει τότε θα είναι ένας πολιτικός αντίπαλος με το οποίο πρέπει να αντιπαρατεθούμε.\nΑπ.: Δεν επιθυμώ μια τεχνική συζήτηση, ούτε μια ιδεολογική συζήτηση. Για μας είναι σαφές και το δηλώνουμε ότι -σε αυτήν την κατάσταση στην οποία βρίσκεται σήμερα ο κόσμος, στην οποία βρίσκεται η Ευρώπη- πρέπει όλες οι προτάσεις των Σοσιαλδημοκρατών να ανανεωθούν. Αυτό δεν αφορά απλώς την οικονομία, αλλά τη βιώσιμη οικονομία σε αρμονία με τις απαιτήσεις του πλανήτη, τις απαιτήσεις του περιβάλλοντος. Δεν πρόκειται μόνο για το περιβάλλον, πρόκειται για την κοινωνική διάσταση της οικολογικής μας πολιτικής, η οποία πρέπει να δίνει σε κάθε πολίτη μια ευκαιρία να συμμετέχει, να γίνει κοινωνός. Αυτός είναι ο ορισμός των πολιτικών μας στόχων. Όποιος μας βοηθά σε αυτό, είναι προοδευτικός, όποιος μας εμποδίζει δεν είναι.\nΑπ.: Η μεγάλη διαφορά είναι ότι δεν θέλουμε να συνάψουμε συμμαχίες λόγω αρχών. Θέλουμε μια νέα πολιτική για την πλειοψηφία των πολιτών. Αυτή είναι η βάση από την οποία εκκινούμε. Το λάθος της ιδέας του Όσκαρ Λαφοντέν και της Σάρα Βάγκενκνεχτ -και το λένε αυτό και οι ίδιοι οι κομματικοί τους φίλοι- είναι ότι πρόκειται για μια προσέγγιση από πάνω προς τα κάτω, και επιπλέον βρίσκεται κοντά στον Μελανσόν, σε κάποιον ο οποίος επιθυμεί την επιστροφή στα εθνικά κράτη και δεν εργάζεται προς τα μπρός για μια νέα Ευρώπη. Εδώ βλέπω τεράστιες διαφορές, δεν μπορεί να συγκρίνει κανείς το ένα με το άλλο.\nΣτο Ευρωπαϊκό Κοινοβούλιο τα πράγματα είναι εντελώς διαφορετικά, διότι εκεί δεν έχουμε συνασπισμούς. Εάν θέλουμε να κάνουμε μια καλύτερη τραπεζική νομοθεσία, η οποία να υπηρετεί τους πολίτες και όχι τους κερδοσκόπους, χρειαζόμαστε μια απλή πλειοψηφία στη διαδικασία της νομοθέτησης. Εάν θέλουμε να κάνουμε μια καλή οικολογική πολιτική, εάν θέλουμε να ανανεώσουμε τις κοινωνικές συμβάσεις και θέλουμε να εξασφαλίσουμε δημοκρατικά δικαιώματα και στις θέσεις εργασίας, τότε προκύπτει πρακτικά, εντελώς μη ιδεολογικά, το ποιός μας βοηθά και ποιός όχι.\nΑπ.:: Αυτό πρέπει να το αποφασίσουν οι ίδιοι οι πολίτες στην Ελλάδα. Είμαι ένας Γερμανός Σοσιαλδημοκράτης και πάντα έλεγα στην\nΑπ.: Νομίζω ότι αυτή η συμφωνία για το ονοματολογικό μεταξύ ΠΓΔΜ και της Ελλάδας θα αποτελέσει σημαντική πρόοδο εάν την αποδεχθούν και οι δυο χώρες, διότι θα συνεισφέρει στην ειρήνευση στα Βαλκάνια. Βλέπουμε με μεγάλη ανησυχία ότι τόσο ο Πούτιν όσο και ο Όρμπαν εργάζονται προς την αντίθετη κατεύθυνση και προσπαθούν να την υπονομεύσουν, και θα χαιρόμουν αν δε το επιτύχουν.


Φτηνά ξενοδοχεία σε Σαν Φρανσίσκο από 31€ | Hotels.com\nΞενοδοχεία - Οικονομικά - Σαν Φρανσίσκο\nΣαν Φρανσίσκο: Τι είδους φτηνά ξενοδοχεία θα βρείτε εδώ\nΥπάρχουν πολλοί τρόποι, για να απολαύσετε την γραφική αυτή πόλη (Σαν Φρανσίσκο) οικονομικά. Για παράδειγμα, ίσως να θέλετε να φορέσετε τα παπούτσια πεζοπορίας σας, να πάρετε έναν δωρεάν χάρτη και να βγείτε έξω σε μια περιοχή αυτού του προορισμού όπου τα λεφτά δεν μετράνε και τόσο. Όσοι έρχονται σε αυτόν τον προορισμό (Σαν Φρανσίσκο) αγαπούν ιδιαίτερα τις γκαλερί τέχνης και τις αγορές, τα οποία είναι εξαιρετικοί τρόποι για να γνωρίσετε την πόλη. Βγάλτε μια φωτογραφία εδώ (Μουσείο Σύγχρονης Τέχνης του Σαν Φρανσίσκο και Θέατρο Orpheum) για υπέροχες αναμνήσεις χωρίς να καταξοδευτείτε. Η ευρεία γκάμα μας φτηνών ξενοδοχείων καθιστά αυτόν τον προορισμό (Σαν Φρανσίσκο) πολύ δημοφιλή για τους ταξιδιώτες που δεν θέλουν να ξοδέψουν πολλά, οι οποίοι αναζητούν αξέχαστες διακοπές. Διαθέτουμε 195 φθηνά ξενοδοχεία σε αυτόν τον προορισμό (Σαν Φρανσίσκο), οπότε σίγουρα θα βρείτε αυτό που καλύπτει τις ανάγκες σας!\nΠοια είναι ορισμένα από τα καλύτερα φτηνά ξενοδοχεία σε: Σαν Φρανσίσκο;\nΣαν Φρανσίσκο - Ορίστε τα κορυφαία οικονομικά ξενοδοχεία των ταξιδιωτών της Hotels.com:\nΞενοδοχείο στο κέντρο της πόλης, σε κοντινή απόσταση από: Pier 39 (εμπορικό κέντρο)\nΞενοδοχείο (βικτωριανού στυλ), βήματα μόλις από: Θέατρο Orpheum\n• Γυμναστήριο • Μπαρ • Καφετέρια • Ρεσεψιόν όλο το 24ωρο • Κεντρική τοποθεσία\nΞενοδοχείο στο κέντρο της πόλης, σε κοντινή απόσταση με τα πόδια από: Κτήρια Painted Ladies\nΘα μπορέσετε να βρείτε πολλά μέρη, για να εξερευνήσετε εδώ (Σαν Φρανσίσκο), χωρίς να ξοδευτείτε. Δείτε αυτά τα αξιοθέατα και σημεία ενδιαφέροντος στην πόλη, που μπορείτε να απολαύσετε χωρίς να καταξοδευτείτε.


Διαγωνισμό-εξπρές επέλεξε το Πολεμικό Ναυτικό για UAV με λίγη… “μυωπία” | Greek National Pride\nΤο ότι η βιασύνη είναι κακός σύμβουλος («όποιος βιάζεται σκοντάφτει») έχει αποδειχθεί στην πράξη τόσες φορές, που πλέον η συντριπτική πλειοψηφία το θεωρεί δεδομένο. Ότι η ανυπαρξία γενικότερου πλαισίου και ολοκληρωμένου σχεδιασμού για την υλοποίηση ενός σχεδίου μειώνει δραματικά την ανταποδοτικότητα κάθε επένδυσης, έχει επίσης επιβεβαιωθεί πολλάκις στην πράξη και συνεπώς μπορεί να θεωρηθεί αξίωμα.\nΤην Τρίτη 19 Μαΐου 2020, το Γενικό Επιτελείο Ναυτικού (ΓΕΝ) απέστειλε, σε επιλεγμένες εταιρίες, πρόσκληση για διεξαγωγή διαπραγματεύσεων, με κριτήριο κατακύρωσης την πλέον συμφέρουσα από οικονομικής άποψης προσφορά με βάση την τιμή (ήτοι τη χαμηλότερη τιμή), για την προμήθεια πέντε (5) συστημάτων μη επανδρωμένων ελικοπτέρων, προς υποβοήθηση του έργου της επιτήρησης και τουελέγχου των μεταναστευτικών ροών από τα πλοία του Πολεμικού Ναυτικού, εκτιμώμενου – προϋπολογιζόμενου κόστους 2.200.000,00 ευρώ (συμπεριλαμβανομένων κρατήσεων, απαλλασσομένου ΦΠΑ).\nΣύμφωνα με την πρόσκληση, καταληκτική ημερομηνία κατάθεσης Δικαιολογητικών – Προσφορών είναι η Τρίτη 26 Μαΐου 2020, ώρα 09.00 και η ημερομηνία αποσφράγισης προσφορών και έναρξης της διαδικασίας διαπραγμάτευσης, η Τρίτη 26 Μαΐου 2020, ώρα 10.00.\nΔηλαδή η διαδικασία διαρκεί συνολικά επτά ημέρες (συμπεριλαμβανομένου και Σαββατοκύριακου), δηλαδήμία λιγότερη από όσες χρειάστηκε… ο Θεός για να φτιάξει τον κόσμο! Σύμφωνα με πληροφορίες, τα προς προμήθεια Συστήματα μη Επανδρωμένου Ελικοπτέρου (ΣμηΕΕλ) θα πρέπει να είναι κατηγορίας Class 1, Small (κατά NATO Standardization).\nΌπως αναφέρεται στο 2010-2011 UAS Yearbook – UAS: The Global Perspective – 8th Edition – June 2010 – Copyright Blyenburgh & Co. (βλ. συνημμένη εικόνα) ως Class 1, Small κατηγοριοποιούνται τα τακτικής χρήσης (τάγμα, σύνταγμα, ταξιαρχία) μη επανδρωμένα που έχουν βάρος μεγαλύτερο από 20 κιλά και μικρότερο από 150 κιλά, που μπορούν να επιχειρούν σε υψόμετρα έως και 5.000 πόδια (1.524 μέτρα) από την επιφάνεια του εδάφους (AGL: Above Ground Level) και μέση επιχειρησιακή εμβέλεια περί τα 50 χιλιόμετρα (ζεύξη δεδομένων LOS [Line of Sight] – γραμμής θέασης).\nΜεταξύ άλλων, οι επιχειρησιακές απαιτήσεις του Πολεμικού Ναυτικού περιλαμβάνουν:\n>τη δυνατότητα εκτέλεσης της αποστολής, που διαδοχικά περιλαμβάνει τις ακόλουθες φάσεις: απογείωση/απονήωση (Α/Γ-Α/Ν) – πτήση – λειτουργία καμερών/αισθητήρων – μετάδοση ζωντανής (live) εικόνας (video/photo) –προώθηση/διανομή εικόνας σε κέντρο επιχειρήσεων – ολοκλήρωση αποστολής – προσγείωση/προσνήωση (Π/Γ-Π/Ν).\n>Δυνατότητα λειτουργίας ημέρα και νύκτα και με ανέμους έντασης τουλάχιστον 10 μέτρων ανά δευτερόλεπτο (περίπου 5 Beaufort).\n>Αυτονομία μεγαλύτερη των 3 ωρών (180 λεπτά) κατά τη διάρκεια πτήσης σε ύψος 500 ποδών (152,4 μέτρα) φέροντας το πλήρες επιχειρησιακό του φορτίο.\n>Δυνατότητα αυτόματης κάθετης Α/Γ-Α/Ν και Π/Γ-Π/Ν (VTOL: Vertical Take-Off and Landing) σε κινούμενη πλατφόρμα μέγιστου εμβαδού 25 τετραγωνικών μέτρων.\n>Ηλεκτρο-οπτικό αισθητήρα (EO: Electro-Optical) – κάμερα με δυνατότητα λειτουργίας, απεικόνισης και μετάδοσης εικόνας ημέρα και νύχτα. Επιθυμητό να δύναται να εκτελέσει ανίχνευση – εντοπισμό(detection) στόχου διαστάσεων 1,8 μέτρα x 0,5 μέτρα (άνθρωπο) σε απόσταση 600 μέτρων και στόχου διαστάσεων 2,3 μέτρα x 2,3 μέτρα σε απόσταση 800 μέτρων.\n>Αισθητήρα υπέρυθρων (IR: Infrared) που θα πρέπει να εκτελεί ανίχνευση – εντοπισμό (detection) στόχου διαστάσεων 1,8 μέτρα x 0,5 μέτρα σε απόσταση μεγαλύτερη των 500 μέτρων και στόχου διαστάσεων 2,3 μέτρα x 2,3 μέτρα σε απόσταση μεγαλύτερη των 1,500 μέτρων.\nΓίνεται εύκολα αντιληπτό ότι οι απαιτούμενες επιδόσεις των αισθητήρων είναι τόσο χαμηλές που υποβαθμίζουν συνολικά τις επιδόσεις του μη επανδρωμένου ελικοπτέρου.\nΚατά βάση πρόκειται για αισθητήρες που επιτρέπουν απλώς τον χειρισμό (piloting) του αεροχήματος, ώστε να αποφεύγονται τα φυσικά εμπόδια κατά την πτήση, παρά για αισθητήρες επιτήρησης / παρατήρησης.\nΕκτός και στη σκέψη των επιτελών υπάρχει η κάλυψη ανάγκης της επιτήρησης ή και αναγνώρισης ενόςπροκαθορισμένου σημείου (τομέα ενδιαφέροντος) εξαιρετικά μικρής έκτασης. Κάτι τέτοιο ίσως θα ήταν κάποιο θαλάσσιο πέρασμα ή στενό.\nΌμως, εάν αυτή είναι πραγματικά η ανάγκη που πάμε να καλύψουμε, τότε γιατί είμαστε έτοιμοι να διαθέσουμε πλέον των 2 εκ. ευρώ για πέντε συστήματα, τη στιγμή που αυτή δύναται να καλυφθεί με ισάριθμα ακόμη και εμπορικού τύπου συστήματα με το 1/10 του κόστους;\nΕπιπλέον, εάν είναι όντως έτσι, ποιος ο λόγος απαίτησης τρίωρης τουλάχιστον πτήσης; Μήπως πρόκειται να τα χρησιμοποιήσουμε για στατική πτήση άνωθεν του σημείου; Ενημερώνουμε ότι υφίστανται και μικρά/ευέλικτα αερόστατα (δέσμια ή μη) για την κάλυψη τέτοιου είδους αναγκών.\nΣημειώνεται ότι υπάρχουν πλέον στην αγορά αισθητήρες ημέρας (ηλεκτρο-οπτικοί) και νύκτας (θερμικοί) που δύνανται να εντοπίσουν ανθρώπινη παρουσία πέραν των 10 χιλιομέτρων και μικρού οχήματος ή σκάφους πέραν των 15 χιλιομέτρων. Και αυτοί δύνανται να τοποθετηθούν σε αεροχήματα μεγέθους ακριβώς μεγαλύτερου από το όριο που θέτει ο παρών διαγωνισμός.\nΔηλαδή, πάμε να προμηθευτούμε αεροχήματα με μηδαμινή επιχειρησιακή αξία στην επιτήρηση με υπέρογκο κόστος, την στιγμή που με μία σχετικά μικρή αύξηση του κόστους θα μας δινόταν η ευκαιρία να προμηθευτούμε ένα πολλαπλάσια χρήσιμο σύστημα. Αλλιώς να επιλεγόταν λύση εμπορικού τύπου, όπως προαναφέρθηκε.\nΈνα σύστημα που εκτός του έργου επιτήρησης και ελέγχου των μεταναστευτικών ροών θα μπορεί να χρησιμοποιηθεί και σε αποστολές που εμπίπτουν στο κύριο επιχειρησιακό έργο του Πολεμικού Ναυτικού.\nΗ οικονομική κατάσταση της χώρας αλλά και οι πολλαπλές προκλήσεις ασφαλείας που σήμερα αντιμετωπίζει, επιβάλλουν να εξασφαλίζεται η μέγιστη δυνατή ανταποδοτικότητα κάθε αμυντικής επένδυσης. Περιθώρια για «ημίμετρα» δεν υπάρχουν. Τα «ημίμετρα» καταναλώνουν οικονομικούς πόρους που πολύ απλά δεν υπάρχουν («η φτήνια τρώει τον παρά»).\nΑν μέχρι σήμερα δεν έχουμε καταφέρει να δημιουργήσουμε ένα ολοκληρωμένο πλαίσιο και έναν οδικό χάρτη για τις επιχειρησιακές δυνατότητες και τις χρήσεις από τις Ελληνικές Ένοπλες Δυνάμεις των μη επανδρωμένων συστημάτων (αέρος, ξηράς, επιφανείας, υποβρυχίων), είμαστε άξιοι της μοίρας μας.Δυστυχώς! πηγη\nPrevious post ← Μητσοτάκης: Ούτε εκλογές, ούτε ανασχηματισμός – Δεν μπήκαν Τούρκοι στρατιωτικοί στον Έβρο\nNext post ΕΑΒ: Πίσω στο χάος, θα σημάνει ένα βήμα πιο κοντά στην τύχη… των αναντικατάστατων →


O Κερκ Ντάγκλας αντιμέτωπος με τα 100 χρόνια της ζωής του | Protagon.gr\nO Κερκ Ντάγκλας στην επική ταινία του 1960 «Σπάρτακος» | Spartacus/Bryna Productions\nΟ θρύλος του Χόλιγουντ πλησιάζει τον ένα αιώνα ζωής. Παραμένει δημιουργικός και με χιούμορ. Τι λέει άραγε για το σινεμά του τότε και του σήμερα; Πώς βλέπει τη ζωή που (δεν) έζησε. Και για ποιο πράγμα συγχωρεί τελικά τον γιο του, τον επίσης διάσημο Μάικλ Ντάγκλας;\nProtagon Team 6 Σεπτεμβρίου 2016, 10:00\nO Κερκ Ντάγκλας στην επική ταινία του 1960 «Σπάρτακος»\nΣτου Δεκέμβρη τις 9, θα γίνει εκατό χρονών. Μα τι κάνει κάποιος στα 100 του χρόνια; Αν πρόκειται για κάποιον σαν τον Κερκ Ντάγκλας, γράφει βιβλία, απολαμβάνει μια ρετροσπεκτίβα για τη ζωή του στο Λος Αντζελες και αρνείται να χάσει το χιούμορ του αλλά και να πέσει στην παγίδα της νοσταλγίας. Α, και μολονότι έχει σχεδόν χάσει τη φωνή του, δεν το βάζει κάτω και συνεχίζει να μιλάει. Ιδού τι λέει στην Corriere della Serra.\nΓια το βιβλίο του «Life Could be Verse»\n«Μιλάω για την αγάπη που έδωσα και πήρα. Οι ηθοποιοί είναι σαν μικρά παιδιά, αρνούνται να μεγαλώσουν, παίζουν κάνοντας τους καουμπόηδες, τους στρατιώτες, τους θαλασσοπόρους. Μπορεί να γίνουν πλούσιοι, να κατακτήσουν τη δόξα, αλλά τίποτε δεν τους κάνει ευτυχισμένους μέχρι να γνωρίσουν πραγματικά τον εαυτό τους».\nΓια τα σκοτεινά χρόνια του μακαρθισμού\n«Ετρεξα αμέσως να δω το “Τράμπο” (την πραγματική ιστορία του κομμουνιστή σεναριογράφου Ντάλτον Τράμπο, τον οποίο ο Ντάγκλας επέβαλε στα στούντιο παρά το κυνήγι από τον ΜακΚάρθι για να γράψει το σενάριο του “Σπάρτακου”). Είπα στον Μπράιαν Κράνστον, τον πρωταγωνιστή, ότι το μόνο πράγμα για το οποίο λυπάμαι είναι που δεν με φώναξαν να παίξω τον εαυτό μου έστω και σε μια σκηνή».\nΠατέρας και γιος σε μία χαρούμενη και χαλαρή στιγμή, στη βράβευση του Μάικλ Ντάγκλας με το βραβείο Lifetime Achievement το 2009 (Frazer Harrison/Getty Images/Ideal Images)\nΓια το χιούμορ στις δύσκολες στιγμές\n«Σε αυτά τα 100 χρόνια της ζωής μου δεν έχασα ποτέ το χιούμορ μου. Οταν απέκτησα πρόβλημα στη φωνή -και τι μπορεί να κάνει ένας ηθοποιός χωρίς φωνή;- πρότεινα σε όλους τους φίλους μου τους παραγωγούς να επιστρέψουμε στον βωβό κινηματογράφο».\nΓια τον Μάικλ Ντάγκλας\n«Το τελευταίο μου βιβλίο ποίησης και διηγημάτων είναι αφιερωμένο στα εγγόνια που μου χάρισε. Τον συγχώρεσα με ένα γέλιο όταν μου είπε ότι είμαι πολύ μεγάλος για την ταινία “Στη φωλιά του κούκου”. Ο Μάικλ ήταν παραγωγός και έδωσε τον ρόλο στον εξαιρετικό Τζακ Νίκολσον».\nMπρόντγουεϊ, 1963. Ο Κερκ Ντάγκλας πρωταγωνιστής στη «Φωλιά του Κούκου». Δώδεκα χρόνια μετά, ο γιος του, Μάικλ, δεν του έδωσε τον ρόλο στην κινηματογραφική μεταφορά του έργου – προτίμησε τον Τζακ Νίκολσον\nΓια τους σπουδαστές του κινηματογράφου\n«Σε εκείνους που έρχονται να με βρουν για κάποια εργασία σχετικά με το Χόλιγουντ τους λέω να μην σκέφτονται ποτέ το box office και τους υπενθυμίζω ότι ταινίες που τα στούντιο απέρριπταν ως μη εμπορικές άφησαν το στίγμα τους στην ιστορία του σινεμά».\nΓια τη χρυσή εποχή του Χόλιγουντ\n«Νοσταλγία είναι μια λέξη που απορρίπτω. Μου λείπουν πολύ οι παλιοί μου συνάδελφοί, έφυγαν όλοι από τη ζωή, αναπολώ τον Μπαρτ Λάνκαστερ ή τον Τόνι Κέρτις με τον οποίο είχαμε παίξει μαζί στους “Βίκινγκς”. Και τα γουέστερν που έκανα μου άρεσαν, αλλά κατά βάθος είμαι συναισθηματικά δεμένος με όλες μου τις ταινίες, ενώ πάντα μου άρεσαν και τα μιούζικαλ».\nΓια την ταινία του που ξεχωρίζει\n«Νομίζω ότι είναι ο “Συμβιβασμός” του Ελία Καζάν, ενός τεράστιου σκηνοθέτη στο ύψος του Στάνλεϊ Κιούμπρικ και του Βίνσεντ Μινέλι. Επαιξα με την Φέι Ντάναγουεϊ, με την οποία ακόμη τα λέμε στο Λος Αντζελες, και την Ντέμπορα Κερ. Ο Ελία είχε βασίσει την ταινία του στο ομώνυμο μυθιστόρημά του. Προσπάθησα να ερμηνεύσω τον βασικό χαρακτήρα με βάθος, να δείξω πόσο σύνθετος ήταν, ποια ήταν τα λάθη του, τα όνειρά του, τα συναισθήματά του, οι σκέψεις του. Υπήρχε η Αμερική γύρω του, γύρω μας, με τα όνειρά της και τους εφιάλτες της. Εγώ πιστεύω σε μια Αμερική δημοκρατική, δυνατή, θαρραλέα».\nΜαζί με την Φέι Ντάναγουεϊ στην ταινία του Ελία Καζάν «Συμβιβασμός», 1969 (The Arrangement/Athena Productions)\nΓια το γράμμα που έγραψε στους υποψήφιους προέδρους\n«Τους υπενθύμισα ποια ήταν η Κου Κλουξ Κλαν, το γεγονός ότι ο Μπαράκ Ομπάμα ζει σε ένα σπίτι, τον Λευκό Οίκο, που έχτισαν σκλάβοι. Δεν μπορούμε να σβήσουμε τα βαριά λάθη του παρελθόντος, πρέπει να συνεχίσουμε να αγωνιζόμαστε εναντίον κάθε μορφής διάκρισης. Σκέφτομαι τον πάπα Φραγκίσκο, μια αξιόλογη προσωπικότητα για όλες τις θρησκείες. Και το λέω εγώ που είμαι Εβραίος».\nO Τζιν Γουάιλντερ πήρε μαζί του τη μελαγχολία του αστείου\nΤο νέο ημερολόγιο της Pirelli πάει για… Οσκαρ\nΟ Καρλ Μαρξ «ξεγράφεται» από τους δρόμους της Γερμανίας


Η FIBA πρότεινε τον Γιάννη Αντετοκούνμπο για σημαιοφόρο για τους Ολυμπιακούς Αγώνες του Παρισιού '); });\nΑΛΕΞΑΝΔΡΟΣ ΤΡΙΓΚΑΣ 23.07.2021 | 17:56\nΟ Γιάννης Αντετοκούνμπο στο Παγκόσμιο Κύπελλο του 2019 PHOTO CREDITS: EUROKINISSI\nΜε αφορμή την Τελετή Έναρξης των Ολυμπιακών Αγώνων του Τόκιο, η FIBA έκανε την πρότασή της γι αυτούς του Παρισιού, σε τρία χρόνια. Σε ποιον αναφέρεται; Στον Γιάννη Αντετοκούνμπο.\nΗ Τελετή Έναρξης των Ολυμπιακών Αγώνων του Τόκιο ήταν φαντασμαγορική, παρά το γεγονός πως δεν υπήρχαν θεατές στις εξέδρες -ως αποτέλεσμα της πανδημίας. Η ελληνική αποστολή, ως είθισται, ήταν η πρώτη που έκανε την εμφάνισή της, με τον Λευτέρη Πετρούνια και την Άννα Κορακάκη να είναι οι δύο σημαιφόροι της.\nΜε αφορμή αυτό το γεγονός, η FIBA άδραξε την ευκαιρία της κατάκτησης του τίτλου στο ΝΒΑ από τους Μιλγουόκι Μπακς κι έκανε την πρότασή της στην Ελλάδα εν όψει των Ολυμπιακών Αγώνων του Παρισιού.\n"Να είναι ο Γιάννης Αντετοκούνμπο σημαιοφόρος στο Παρίσι;" έγραψε χαρακτηριστικά η παγκόσμια ομοσπονδία στον επίσημο λογαριασμό της στο Twitter.\nTAGS ΟΛΥΜΠΙΑΚΟΙ ΑΓΩΝΕΣ ΓΙΑΝΝΗΣ ΑΝΤΕΤΟΚΟΥΝΜΠΟ


Η δήλωση απόδοσης του Ειδικού Φόρου επί των Ακινήτων (ΠΟΛ. 1096/28.4.2015) - Ε.Λ.Φ.Ε.Ε. Ρόδου\nΗ δήλωση απόδοσης του Ειδικού Φόρου επί των Ακινήτων (ΠΟΛ. 1096/28.4.2015)\nΣύμφωνα με το άρθρο 17 παρ. 1 του Ν. 3091/2002, τα νομικά πρόσωπα και νομικές οντότητες της παρ. 3 του άρθρου 51Α του Κ.Φ.Ε. (Ν. 2238/1994), που έχουν εμπράγματα δικαιώματα πλήρους ή ψιλής κυριότητας ή επικαρπίας σε ακίνητα τα οποία βρίσκονται στην Ελλάδα, καταβάλλουν ειδικό ετήσιο φόρο,\nόπως προσδιορίζεται στο άρθρο 15 του Ν. 3091/2002, όπως τροποποιήθηκε με το Ν. 3842/2010 με συντελεστή 15% επί της αντικειμενικής αξίας του ακινήτου.\nΗ δήλωση υποβάλλεται μέχρι 20 Μαΐου εκάστου έτους (Άρθρο 17 παρ. 6 Ν.3091/2002).\nΜε την παρ. 3 του άρθρου 15 του Ν. 3091/2002 ορίζεται ότι:\n«Εξαιρούνται από τις διατάξεις της παραγράφου 1, εφόσον έχουν την έδρα τους σύμφωνα με το καταστατικό τους στην Ελλάδα ή σε άλλη χώρα της Ευρωπαϊκής Ένωσης:\nα) Ανώνυμες εταιρείες που έχουν ονομαστικές μετοχές μέχρι φυσικού προσώπου ή που δηλώνουν τα φυσικά πρόσωπα που τις κατέχουν και με την προϋπόθεση ότι τα φυσικά πρόσωπα έχουν αριθμό φορολογικού μητρώου στην Ελλάδα. Ανώνυμες εταιρείες, με ανώνυμες μετοχές, εφόσον το σύνολο των μετοχών τους καταλήγει σε εταιρείες, οι μετοχές των οποίων βρίσκονται σε διαπραγμάτευση σε οργανωμένη χρηματιστηριακή αγορά…»\nΉδη η Γενική Γραμματεία Δημοσίων Εσόδων εξέδωσε την με αριθμό ΠΟΛ. 1096/28.4.2015 εγκύκλιο διαταγή σχετικά με τον τύπο και το περιεχόμενο της δήλωσης ειδικού φόρου επί των ακινήτων του φορολογικού έτους 2015 και την διαδικασία υποβολής αυτής. Να σημειώσουμε ότι η δήλωση ειδικού φόρου επί ακινήτων έτους 2015 υποβάλλεται αποκλειστικά ηλεκτρονικά μέσω διαδικτύου από το υπόχρεο νομικό πρόσωπο ή νομική οντότητα.


Αρχική » Notizie » Η συλλογή MIUI ενημερώνεται με νέα φίλτρα | ΚΑΤΕΒΑΣΤΕ\nΠολλοί περιμένουν με ανυπομονησία την κυκλοφορία του νέου MIUI 12.5, αν και έχουμε ήδη καταφέρει να επιβεβαιώσουμε ότι για την παγκόσμια αγορά δεν θα υπάρχουν τόσες πολλές χυμώδεις ειδήσεις που εκτιμήσαμε στην κινεζική παραλλαγή. Όμως, ενόψει της ουσιαστικής ενημέρωσης που θα φτάσει, η Xiaomi έχει αρχίσει να κυκλοφορεί μικρές ενημερώσεις που σχετίζονται με εφαρμογές συστήματος, όπως η εφαρμογή Galleria, επανειλημμένα ο πρωταγωνιστής των ενημερώσεων.\nΑυτή τη φορά η εφαρμογή Galleria εισάγει σημαντικές καινοτομίες όχι μόνο που σχετίζονται με τις λειτουργίες που κάνουν το ίδιο το λογισμικό ουσιαστικά ένα εργαλείο επεξεργασίας αλλά επίσης σχετίζεται με τον οργανισμό και συνεπώς με τη σειρά που προκύπτει κατά τη χρήση.\nΣυγκεκριμένα, το MIUI Gallery φτάνει στην έκδοση 2.2.19 και η διεπαφή του θα δείξει τώρα την ημερομηνία της λήψης καθώς κάνουμε κύλιση στη συλλογή φωτογραφιών / βίντεο, επιτρέποντας μεγαλύτερο έλεγχο και ταχύτητα αναζήτησης του αρχείου. Αλλά δεν τελειώνει εδώ, γιατί τελικά τώρα θα μπορούσαμε να αποφασίσουμε ποιες εικόνες θα εμφανίζονται στην ενότητα "ΦΩΤΟΓΡΑΦΙΕΣ" της εφαρμογής Gallery, αποφασίζοντας έτσι εάν θα εμφανίζονται όλες οι φωτογραφίες ή μόνο αυτές που τραβήχτηκαν με την κάμερα του εν λόγω smartphone.\nΕκτός από αυτό, η ενημερωμένη έκδοση 2.2.19 εισάγει νέα φίλτρα των οποίων η συμβατότητα, με εξαίρεση το τελευταίο κορυφαίο εύρος, σχετίζεται με τις ακόλουθες συσκευές: Xiaomi Mi MIX 2S, Mi MIX 3, Mi 8, Mi 9, Mi 9 Pro, Mi 10, Mi 10 Pro, Mi 10 Ultra, Mi 10S, Redmi K20 Pro, Redmi K20 Pro Premium Edition και Redmi K30 Pro Series.\nΚαι πάλι για τις συσκευές που αναφέρονται παραπάνω, το "μαγικό απόκομμα"Αυτό σας επιτρέπει να αλλάξετε το φόντο ορισμένων σεναρίων, να μπορείτε να επιλέξετε ανάμεσα σε εφέ τέχνης, ψηφιδωτά κ.λπ. .. Μια τέλεια λειτουργία για φωτογραφίες σε λειτουργία πορτραίτου και επομένως τη δημιουργία ενός είδους AVATAR, όλα χάρη στην τεχνολογία του η τεχνητή νοημοσύνη που θα φροντίσει για την ανίχνευση φόντου για επακόλουθες αλλαγές.\nΤέλος, το νέο MIUI Galleria προσθέτει συμβατότητα με τις καμπύλες άκρες των Xiaomi Mi 11 και Mi 10s, ευνοώντας τη διαχείριση των στιγμιότυπων οθόνης που λαμβάνονται με αυτές τις συσκευές. Δεν είναι γνωστό πότε η ενημέρωση θα φτάσει επίσημα στις συσκευές, αλλά μπορείτε να προσπαθήσετε να κατεβάσετε τη νέα έκδοση από τον παρακάτω σύνδεσμο.\nΛήψη MIUI Gallery v2.2.19


Ο ΣΕΓΑΣ ΖΗΤΗΣΕ ΝΑ ΕΠΙΣΗΜΑΝΟΥΜΕ ΤΑ ΠΙΘΑΝΑ ΛΑΘΗ ΣΤΟ Α/Γ – ΑΘΛΗΤΙΚΟΣ ΣΥΛΛΟΓΟΣ "ΡΗΓΑΣ" ΘΕΣΣΑΛΟΝΙΚΗΣ\nΤο ερέθισμα για τα παρακάτω γραμμές, δόθηκε από την ΠΡΩΤΟΓΝΩΡΗ πρόσκληση «του ΣΕΓΑΣ» για προτάσεις ώστε να διορθωθούν τα πιθανά λάθη στο Α/Γ.\nΤην πρόσκληση αυτή όμως δεν την ξαναβρήκα πουθενά!\nΠάλι κακός θα γίνω, αφού όταν λες τα πράγματα με το όνομά τους γίνεσαι “Ο ΚΑΚΟΣ”. Το προτιμώ και να έχω άποψη από το να τα βλέπω και “να βράζω στο ζουμί μου”.\nΒρήκα στο Αρχείο μου την πρόταση, που στέλνω σχεδόν σε κάθε ΕΠΑΚΑΒ (σου στέλνω επίτηδες την πρόταση από το 2005 !!!!!!!!!! δεν άλλαξε τίποτε ισχύει όπως ακριβώς την έγραψα τότε!!!\nΤο ίδιο σκηνικό για κάθε χρόνο.\nΕγώ σας στέλνω εγγράφως την πρότασή μου συνεχώς … κανείς μέχρι τώρα δεν ασχολήθηκε, έστω να το συζητήσουμε και να δούμε πού υπάρχει το πρόβλημα.\nΚατά τη γνώμη μου δεν υπάρχει πρόβλημα, απλά κανείς δεν μπήκε στον κόπο να «μελετήσει» τα όσα χρόνια τώρα φωνάζω και να τα περάσει στην προκήρυξη, τόσο απλά (όπως η αλλαγή στον προκριματικό των αλμάτων).\nΤελευταία μου ελπίδα είσαι εσύ Αντρέα!\nΔυστυχώς οι περισσότεροι ό,τι έμαθαν έμαθαν, και αν το έμαθαν λάθος δεν αλλάζουν με τίποτε, ακόμη έχοντας μπροστά τους τον κανονισμό!!! τόσο αγύριστα κεφάλια, που απορώ πώς στηρίζεται ο αθλητισμός τόσα χρόνια σε τέτοια «κεφάλια».\nΚαι επειδή ξέρεις ότι δε λέω πράγματα στον αέρα, σου επισημαίνω μόνο δύο (επώνυμες) από τις πολλές ανησυχητικές περιπτώσεις που συναντάω εδώ και χρόνια.\n1) Ακόμη δεν έχω απάντηση από (τον Κ…. ή τον ΣΕΓΑΣ επίσημα) που δεν παραδέχτηκε -με ανοιχτό τον κανονισμό μπροστά μας- ότι έχει λάθος (για την περίπτωση που το κοντάρι περάσει την κάθετο της νοητής γραμμής του “0” ) αλλά δεν ακουμπήσει πουθενά. Ακόμη επιμένει ότι είναι ΑΚΥΡΟΣ ο αθλητής! Και το χειρότερο η άποψη αυτή πέρασε και σε όσους αθλητές ήταν παρόντες!!!\n2) Με ανοιχτό τον κανονισμό επίσης (προχθές στο Π/Κ στα Τρίκαλα), δεν καταλήξαμε με το (Χ……..), αν ο αθλητής που προσγειώνεται στο Μήκος, κάνει ένα βήμα πίσω και φεύγει έξω προς τα πίσω και πλάγια, αν πρέπει να μετρηθεί το άλμα του ή ΟΧΙ. Επιμένει ότι θα μετρηθεί από το ίχνος που άφησε τελευταίο πριν βγει!\nΔε λαμβάνει υπόψη του τον «ορισμό» του «εγκαταλείπω σωστά το σκάμμα». ;Άρθρο 185, 2. Έλεος!!!\nΜε τέτοια μυαλά, που να μη χωράει κάτι άλλο εκτός από την εικόνα που σχημάτισα κάποτε (ίσως λανθασμένα) και στην οποία να επιμένω χωρίς να «ακούω», και άλλα 50 χρόνια να περάσουν αν είναι οι ίδιοι στο προσκήνιο, τα λάθη θα επαναλαμβάνονται.\nΕπιμένω ΧΡΟΝΙΑ ΤΩΡΑ ότι και δίκαιο είναι και κανείς δε θα έχει αντίρρηση.\nΕίναι ακριβώς η περίπτωση του προκριματικού (π.χ. στο επί κοντώ με τα δύο γκρουπ, το καλό Α και το επόμενο Β), που πριν μερικά χρόνια καθιερώσατε (νομίζω με δική σου πρόταση).\nΣαφώς και ο κανονισμός λέει άλλα για τον προκριματικό. Όποιος θέλει να κάνει τον καμπόσο μπορεί να σας φέρει τα άρθρα του κανονισμού αλλά η Ομοσπονδία έχει το δικαίωμα να εφαρμόζει σε ειδικές περιπτώσεις τις δικές της τροποποιήσεις, αρκεί να τις περάσει στις προκηρύξεις). Σε αυτή την περίπτωση εφαρμόσατε τη δική σας άποψη (που συμφωνώ) έκανε τη διαφορά και όλα κυλούν μέλι γάλα. (Στο Κοντάρι π.χ. ο Φιλιππίδης, Πατσουκάκης … τελειώνουν με ένα άλμα και φεύγουν να ξεκουραστούν για τον τελικό).\nΞέρω ότι θα το ψάξεις και μακάρι να με πείσεις ότι αυτό που προτείνω δεν μπορεί να εφαρμοστεί από την Ομοσπονδία.\nΕγώ υποστηρίζω ότι μπορεί να εφαρμοστεί και δεν υπάρχει κανένα πρόβλημα κανονισμού, απλά θα πρέπει να αλλάξει η σχετική παράγραφος στις προκηρύξεις\nΆντε γεια, πολλά είπα.\nΗ ΠΡΟΤΑΣΗ ΓΙΑ ΤΗ ΒΑΘΜΟΛΟΓΙΑ ΟΣΩΝ ΠΕΡΑΣΑΝ ΣΤΟΝ ΤΕΛΙΚΟ\nPrevious Previous post: ΚΑΒΑΛΑ – ΟΙ ΠΠ-ΠΚ ΤΟΥ ΑΣ ΡΗΓΑΣ ΜΑΣ ΕΝΩΣΑΝ ΣΕ «ΟΜΑΔΑ»\nNext Next post: ΣΕΡΡΕΣ ΠΑΝΕΛ. Ε_Ν ΣΥΜΜΕΤΟΧΕΣ ΕΦΗΒΩΝ ΝΕΑΝΙΔΩΝ


Citrouille et Compagnie REMIZ Black - Δωρεάν Αποστολή στο Spartoo.gr ! - Παπούτσια Μπότες για την πόλη Child 45,90 €\nΜέγεθος: 23 - διαθέσιμοΜέγεθος: 24 - διαθέσιμοΜέγεθος: 25 - διαθέσιμοΜέγεθος: 26 - διαθέσιμο\nΔιαθέσιμα νούμερα\t23 - διαθέσιμο\t24 - διαθέσιμο\t25 - διαθέσιμο\t26 - διαθέσιμο\nΤα παιδιά θα λατρέψουν το μοντέλο Remiz, μια μπότα που δημιούργησε η μάρκα Citrouille et Compagnie. Με μαύρο δερμάτινο στέλεχος, διαθέτει ένα πολύ μοντέρνο στυλ. Η εσωτερική της σόλα είναι υφασμάτινη και η εξωτερική από καουτσούκ. Ένα μοντέλο που θα ακολουθήσει τις μικρές μας κοκέτες παντού !\nΔεν υπάρχουν διαθέσιμες γνώμες για το Citrouille et Compagnie - REMIZ


3πουλάκια: 160323 ΕΝΔΕΔΕΙΓΜΕΝΟΝ\nΛέγαμε για τις αντιφάσεις…\nΗ πρώτη αντίφαση είναι η ευθιξία των Ανεξάρτητων (μόνη «εξάρτηση» η εξουσία) Ελλήνων, που αναδείχθηκε μία και μόνη φορά. Έχουν γίνει σημεία και τέρατα, έχουν καταπατηθεί όρκοι και υποσχέσεις, έχουμε παρακολουθήσει μεγαλοπρεπέστατες κωλοτούμπες, έχει βουίξει, αλλά και γελάσει, ο κόσμος όλος και αυτοί… εθίγησαν από το όνομα.\nΥπάρχει όμως και μια αντίστοιχη, παράλληλη θα λέγαμε, αντίφαση από πλευράς ΣΥΡΙΖΑ. Και ενώ την μεν πρώτη την επεσήμαναν πολλοί σχολιαστές, για ετούτη εδώ δεν είδα να γίνεται λόγος, τουλάχιστον στην έκταση που θα έπρεπε.\nΑπό τι ενοχλήθηκαν κάποιοι (ομολογουμένως πολλοί) εκεί στον ΣΥΡΙΖΑ; Από την ευθιξία του Πάνου Καμμένου στο «εθνικό θέμα» της ονομασίας των Σκοπίων!\nΑπό μόνο του δεν είναι για γέλια και για κλάματα;\nΤους κάλεσαν να συγκυβερνήσουν, διότι, είπαν, είναι το μόνο αντιμνημονιακό κόμμα με το οποίο μπορούν να συνεργαστούν.\nΣτο όνομα αυτής της συγκυβέρνησης και για χάρη του από κοινού σκισίματος του μνημονίου, δέχτηκαν… και τι δεν δέχτηκαν!\nΠροσέξτε, για να μην παρεξηγηθώ. Δεν μιλάω για τον ΣΥΡΙΖΑ σε επίπεδο υψηλών στελεχών. Αυτοί ήξεραν και ξέρουν πολύ καλά τι κάνουν. Άλλωστε δεν είναι τα στελέχη και ο πρωθυπουργός που αντέδρασαν στην… αντίδραση του Πάνου.\nΗ δική τους αντίδραση θα έπρεπε να είναι μία και μοναδική. Να θέσουν θέμα της παραπέρα «συνεργασίας» τους και να το θέσουν δημοσίως. Το λέω για να σας προλάβω, μη μου πείτε ότι ο Αλέξης Τσίπρας πάτησε πόδι και δεν ενέδωσε στο τελεσίγραφο του Καμμένου.\nΜ’ ενδιαφέρει περισσότερο η στάση των απλών στελεχών και των ψηφοφόρων. Που ξαφνικά, μα εντελώς ξαφνικά, ανακάλυψαν με ποιους μοιράζονται την εξουσία. Κατάλαβαν το ποιόν του Πάνου Καμμένου και των Ανεξάρτητων Ελλήνων. Τώρα. Και με αυτή την αφορμή!\nΚαι βγήκαν στο διαδίκτυο και στα μέσα κοινωνικής δικτύωσης να ξιφουλκήσουν κατά του «πατριδοκάπηλου» και «ακροδεξιού» κόμματος και του αρχηγού του. Τώρα. Και με αυτή την αφορμή!\nΕίναι περίεργα τα αισθητήρια το καθενός.\nΦαίνεται πως η ευαισθησία είναι κάτι που έρχεται και παρέρχεται, κάτι που οξύνεται ή αμβλύνεται ανάλογα με τις περιστάσεις και με το τι κερδίζει ή χάνει κάποιος, όταν η ευαισθησία του γρηγορεί σαν πιστό σκυλί ή… τον παίρνει λιγουλάκι να ξεκουραστεί, αφήνοντας τις καμήλες να αλωνίζουν!\nΝαι, τις καμήλες. Διότι το φαινόμενο δεν είναι νέο, ούτε μόνο της εποχής. Έχει επισημανθεί από τότε που πρωτακούσαμε για ανθρώπους που διυλίζουν τον κώνωπα και καταπίνουν την κάμηλον. Έτσι και τώρα με τους «συντρόφους». Αφού κατάπιαν αρκετές… ανεξάρτητες καμήλες, τους ενόχλησε το κουνουπάκι.\nΔηλαδή η υπερευαισθησία του Καμμένου στην ονομασία.\nΑπό τις δυο μεριές δηλαδή, όπως ακριβώς ψήνεται το ψάρι, πρέπει να δει κανείς την αντίφαση. Όσον αφορά τις ηγετικές ομάδες, φαίνεται πλέον ολοκάθαρα πως το μόνο που τους ενδιαφέρει είναι να… προχωρά το καραβάνι.\nΔηλαδή να παραμένουν στην εξουσία. Εξαπατώντας εαυτούς και αλλήλους με το μόνο επιχείρημα που τους μένει τώρα πλέον. Ότι αν δεν ήταν αυτοί στην εξουσία τα πράγματα θα ήταν χειρότερα. Για τους ίδιους οπωσδήποτε, δεν είμαι σίγουρος για τη χώρα.\nΔεν είναι τυχαίο βέβαια ότι το Ευαγγέλιο κάτι τέτοιους τύπους τους αποκαλεί όχι μόνον υποκριτές, αλλά και «τυφλούς οδηγούς». Πού να βασιστείς να σε οδηγήσει κάποιος που δεν βλέπει; Νομίζω ότι βλέπετε πού φτάσαμε, δείχνοντάς τους εμπιστοσύνη.\nΕίπαμε όμως τη Δευτέρα πως θα μιλήσουμε και για ένα δεύτερο θέμα που απασχόλησε τη δημοσιότητα την περασμένη εβδομάδα. Είδατε που δεν το ξεχνάμε; Και είδατε που κρατάμε τις υποσχέσεις μας;\nΔεν είναι τυχαίο βέβαια το γεγονός ότι εμείς δεν έχουμε καμιά εξουσία να διαχειριστούμε ούτε χρειάζεται να κάνουμε καμιά προσπάθεια για να τη διατηρήσουμε. Εμείς είμαστε στην… αντιπολίτευση, όπου ο κόσμος είναι πιο ξένοιαστος και η ζωή πολύ πιο εύκολη.\nΕίδατε, ας πούμε τον Κυριάκο Μητσοτάκη, ο οποίος ταυτίστηκε με τον Καμμάνο στο «όνομα», με πόση ευκολία πέταξε από το κόμμα το υποκείμενο (πολιτικό υποκείμενο, έτσι;) που ακούει στο όνομα Φαήλος (Γαρουφαήλ) Κρανιδιώτης;\nΘα τολμούσε να κάνει το ίδιο, αν από την ψήφο του εξαρτιόταν η παραμονή της Νέας Δημοκρατίας στην εξουσία και του ίδιου στη θέση του πρωθυπουργού;\nΔεν μπορούμε να μιλάμε υποθετικά.\nΜπορούμε όμως να μιλάμε με γεγονότα. Και το γεγονός είναι ότι οι υπόλοιποι αρχηγοί της Νέας Δημοκρατίας εξακολουθούσαν όχι απλώς να ανέχονται αλλά και να καλύπτουν πολιτικά αυτόν τον τύπο.\nΤου οποίου τις απόψεις δεν με ενδιαφέρει καθόλου να τις συζητήσω, θέλω όμως να πω ότι με αηδιάζει το ύφος του. Το ύφος του χωριατόμαγκα, που λέει τα πράγματα με τον δικό του, τάχα, τρόπο και… δεν καταλαβαίνει Χριστό. Που καμαρώνει μάλιστα, διότι θεωρεί πως με τις απόψεις του, κυρίως όμως με τον εμετικό τρόπο που τις διατυπώνει, εκφράζει και άλλους.\nΟι οποίοι, υποτίθεται, δεν τολμούν να το κάνουν όπως αυτός, τουλάχιστον όχι δημοσίως.\nΧωριατόμαγκες που δεν καταλαβαίνουν πως αυτός ακριβώς ο αυτοπεριορισμός, η αυτολογοκρισία, είναι ένα από τα στοιχεία του πολιτισμού μας.\nΤο ότι δηλαδή δεν μπορούμε όχι απλώς να κάνουμε, αλλά ούτε και να λέμε ό,τι μας έρθει στο νου, χωρίς πρώτα να λογαριάσουμε τις κοινωνικές συνέπειες.\nΜπράβο, λοιπόν, στον Μητσοτάκη. Να ευχηθούμε καλή συνέχεια με ανάλογα «στελέχη» του κόμματός του.


Δήλωση Ψαριανού για Κουβέλη: Εγινε βοηθός Καμμένου στα… τέσσερα – News-Now\nby news-now March 2, 201812:54 pm\nΔήλωση Ψαριανού για Κουβέλη: Εγινε βοηθός Καμμένου στα… τέσσερα\nΣε συνέντευξη που παραχώρησε στον ραδιοσταθμό Αθήνα 9.84, είπε αστειευόμενος: «Μετά από ενδεχόμενη δοκιμή ποικιλιών φαρμακευτικής, βιομηχανικής ακόμη και κλωστικής κάνναβης, ελήφθη αυτή η μεγαλειώδης, συγκλονιστική, χιουμοριστική, απόφαση: να αναλάβει ο Φώτιος Φανούριος Κουβέλης αρχιστράτηγος, κάτω από τον Ναπολέοντα του Ελληνισμού. Με τις στολές παραλλαγής και τα ελικόπτερα τα Σινούκ. Που τον πάνε πάνω από βραχονησίδες, σπέρνοντας τον τρόμο στους οχτρούς και με σκοπό να προκαλέσουν αυτούς τους καταραμένους γείτονες να κάνουν αυτοί πρώτοι το απονενοημένο βήμα και μετά… τσακ! Με το Φώτη μπροστά να τους βάλουμε στη θέση τους. Και να πάρουμε το Αιβαλί, την Αλικαρνασσό και το Τσεσμέ, ή τουλάχιστον τα παράλια. Αυτό το σχέδιο θα μπορούσε κάποιος φωτεινός νους να το σκεφτεί και χωρίς χρήση ουσιών. Όμως εδώ πέρα, μάλλον προηγήθηκε και μεσολάβησε κάτι τέτοιο. Και τώρα, αν κάποιος ανοίξει το πρωί τα social media, θα φύγει …το απόγευμα! Έχει πολύ γέλιο.»\nΓια να καταλήξει….«Και τελικά, έγινε βοηθός Καμένου…στα τέσσερα! Καλή σταδιοδρομία σύντροφε Φανούρη, και καλά κέρδη».


Οι Πόντιοι Αμερικής ετοιμάζονται να τιμήσουν την Παναγία Σουμελά - ΕΚΚΛΗΣΙΑ ONLINE\nΑρχική » ΝΕΑ » Οι Πόντιοι Αμερικής ετοιμάζονται να τιμήσουν την Παναγία Σουμελά\nΤο 36ο Ιερό Προσκύνημα και η πανήγυρη του Ιερού Ιδρύματος θα διεξαχθούν όπως πάντα τις μέρες του Δεκαπενταύγουστου.\nΌλοι οι Πόντιοι της αμερικανικής επικράτειας θα συγκεντρωθούν στην Ποντιακή Γη (253 Marshall Hill Road, West Milford NJ 07480) προκειμένου να τιμήσουν και να προσκυνήσουν το ιερότερο σύμβολό τους.\nΟι εκδηλώσεις αναμένεται να ξεκινήσουν την Παρασκευή 16 Αυγούστου στις 17:00, με καλλιτεχνικές εκδηλώσεις και γλέντι με τη συνοδεία ποντιακής λύρας.\nΤο Σάββατο 17 Αυγούστου στις 13:00 θα πραγματοποιηθούν καλλιτεχνικές εκδηλώσεις και στις 19:00 θα τελεστεί Εσπερινός και θα ακολουθήσει η λιτάνευση του πιστού αντιγράφου της Παναγίας Σουμελά. Οι πιστοί θα έχουν την ευκαιρία να προσκυνήσουν την εικόνα.\nΤέλος, την Κυριακή 18 Αυγούστου οι προσκυνητές θα παρακολουθήσουν τον Όρθρο (ώρα 09:00), τη Θεία Λειτουργία, την Αρτοκλασία και το μνημόσυνο για τους απανταχού κεκοιμημένους Ποντίους αδελφούς, και στις 12:00 τη λιτάνευση της εικόνας.\nΟι εκδηλώσεις ολοκληρώνονται με χαιρετισμούς επισήμων και παραδοσιακό πανηγύρι με πρωταγωνιστή την ποντιακή λύρα.\nΚατά τη διάρκεια της Γενικής Συνέλευσης ανακοινώθηκε και η δωρεά σπουδαίων ιστορικών βιβλίων στο Ίδρυμα από τον επίσκοπο Φασιανής Αντώνιο.\nΗ προσφορά αυτή έφερε στο προσκήνιο την ανάγκη να δημιουργηθούν βιβλιοθήκη και εκθεσιακός χώρος για τη διαφύλαξη του πνευματικού, εκπαιδευτικού, πολιτιστικού και λαογραφικού υλικού.\n1 χρόνο πριν ΝΕΑ, ΠΟΝΤΙΑΚΟΣ ΕΛΛΗΝΙΣΜΟΣΑΜΕΡΙΚΗ, ΔΕΚΑΠΕΝΤΑΥΓΟΥΣΤΟΣ, κοίμηση της θεοτόκου, Παναγία Σουμελά, ποντιοι\nΑΣΕΠ ΠΡΟΚΗΡΥΞΕΙΣ: Ποιες είναι οι νέες προσλήψεις που ανακοίνωσε το ASEPΔεκαπενταύγουστος: Πόσο διαρκεί η νηστεία-Οι παρακλήσεις στην Παναγία μας


Δυτικά Βαλκάνια, η διεύρυνση, οι όροι, η επόμενη μέρα - Politica.gr\nΔυτικά Βαλκάνια, η διεύρυνση, οι όροι, η επόμενη μέρα\nΔημοσιεύτηκε στις 07/11/2019 15:00 Βαγγέλης Φουσκοκoλάκης 0\nΆρθρο του Γιώργου Α. Ζερβάκη για το Politica.gr*\nΗ Σύνοδος Κορυφής της ΕΕ έφερε στην agenda των συζητήσεων και το ζήτημα της διεύρυνσης προς τις χώρες των Δυτικών Βαλκανίων, την ενταξιακή προοπτική της Βόρειας Μακεδονίας και της Αλβανίας. Ζήτημα που αποτελεί σημαντική, στρατηγική προτεραιότητα για την ΕΕ. Ζήτημα ενσωμάτωσης μιας περιοχής που στην 10ετία του ’90, αφύπνισε εθνικιστικές έριδες, προκάλεσε αιματηρές συγκρούσεις, εμφύλιες και εθνοτικές αντιπαραθέσεις.\nΗ έναρξη ενταξιακών διαπραγματεύσεων θα σημάνει για τις χώρες της περιοχής την βούληση τους να προωθήσουν το μέλλον τους μέσα στο ευρωπαϊκό πλαίσιο, με τις ηγεσίες τους όμως να έχουν μια ειλικρινή πολιτική θέση προώθησης μεταρρυθμίσεων δημοκρατικού περιεχομένου, ενίσχυσης του κράτους δικαίου, που θα θέσουν το μέλλον των τωρινών και των μελλοντικών γενιών, σε ένα περιβάλλον ειρήνης, σταθερότητας, ανάπτυξης.\nΗ διαμόρφωση όμως των σχετικών διαδικασιών οδηγήθηκε πρόωρα σε πάγωμα, από την βούληση του Γάλλου Προέδρου Μακρόν να μπλοκάρει σε αυτή την χρονική στιγμή, το ενταξιακό βήμα για την Βόρεια Μακεδονία και την Αλβανία.\nΟ οδικός χάρτης της ενταξιακής διαδικασίας είναι μια μακρά και επίπονη διαπραγμάτευση, που περιλαμβάνει αρκετά κεφάλαια, σύνθετης πολιτικής, διπλωματικής και οικονομικής διάστασης. Δηλαδή, την διαρκή εξέταση του ενωσιακού κεκτημένου, το πως οι υποψήφιες για ένταξη χώρες ανταποκρίνονται στις διάφορες φάσεις του.\nΗ απόφαση αυτή της Γαλλίας, διαμορφώθηκε σύμφωνα με τον Γάλλο Υπουργό Εξωτερικών Ζαν-Ιβ Λε Ντριάν, από την πολιτική της θέση περί μη ύπαρξης των προϋποθέσεων για την έναρξη των ενταξιακών διαπραγματεύσεων για τις δυο χώρες. Για την Γαλλία προέχει η λήψη όλων εκείνων των μέτρων που θα λειτουργήσουν ως διασφαλιστικές δικλείδες, ότι οι δυο χώρες θα μπορέσουν να πραγματοποιήσουν όλες τις αναγκαίες μεταρρυθμίσεις, ανοίγοντας έτσι τον δρόμο προς την ένταξη τους.\nΗ μη λήψη απόφασης από την Σύνοδο Κορυφής της ΕΕ, διαμορφώνει και την πολιτική πραγματικότητα από τις προθέσεις των κρατών-μελών, τις επιλογές τους ως προς τον πυρήνα της Γαλλικής απόφασης. Κάτι που όπως δείχνουν τα πράγματα, θα εμφανίζεται τουλάχιστον μέχρι την Άνοιξη του 2020, όταν μια άλλη Σύνοδος Κορυφής θα επανεξετάσει το ζήτημα.\nΑυτό όμως που πρέπει να εξασφαλισθεί και να μην τεθεί υπό αμφισβήτηση, είναι η ευρωπαϊκή προοπτική των δυο χωρών, για τις ίδιες, αλλά και για την ΕΕ. Και αυτό το στρατηγικό διακύβευμα, απαιτεί αμοιβαία πολιτική ωριμότητα. Με σεβασμό στο Κοινοτικό Πλαίσιο που διαμορφώνει τους κανόνες και τις πολιτικές της διεύρυνσης. Σκοπός αυτή η διαδικασία, επωφελής για τις ενδιαφερόμενες χώρες, αλλά και για την ΕΕ, με τα κριτήρια και τους όρους που τίθενται, να επιτρέψει στην Σύνοδο Κορυφής του Ζάγκρεμπ, επι Κροατικής Προεδρίας, τον Μάϊο του 2020, να προχωρήσει η ουσιαστική και πλήρης υιοθέτηση έναρξης του ευρωπαϊκού, ενταξιακού δρόμου.\nΓιατί, αυτό το νέο κύμα διεύρυνσης, έχοντας ώριμες τις συνθήκες για να είναι αποτελεσματικό και φιλόδοξο ως σχέδιο, μπορεί και πρέπει να διαμορφωθεί πάνω σε μια ιστορική συμφωνία.\n*Ο κ. Γιώργος Α. Ζερβάκης είναι εκπρόσωπος των Ευρωπαίων Φεντεραλιστών Κρήτης. Το άρθρο έχει γραφεί για τον ιστότοπο politica.gr


ΦΩΝΑΚΛΑΣ: Εξώδικο 16.000 συνταξιούχων στον πρωθυπουργό: «Κάτω τα χέρια από τον ΛΕΠΕΤΕ»\nΕξώδικο προς τον πρωθυπουργό και την ηγεσία του υπουργείου Εργασίας και Κοινωνικών Υποθέσεων απέστειλε ο νομικός Γ. Χανιώτης που εκπροσωπεί μεγάλο μέρος από τους 16.000 συνταξιούχους της Εθνικής Τράπεζας ..\nστο σκάνδαλο του Λογαριασμού Επικούρησης της ΕΤΕ, που είναι γνωστός με το εν συντομία όνομά του ΛΕΠΕΤΕ.\nΣύμφωνα με ρεπορτάζ της «Εφημερίδας των Συντακτών», με το εξώδικο, το οποίο κοινοποιείται και στη διοίκηση της Εθνικής, καλείται η ηγεσία του υπουργείου Εργασίας να απέχει από οποιαδήποτε ενέργεια που «σκοπό ή αποτέλεσμα μπορεί να έχει την αθέμιτη κρατική παρέμβαση σε εκκρεμή ιδιωτική δικαστική διαφορά». Σε διαφορετική περίπτωση «οιαδήποτε τυχόν κυβερνητική εμπλοκή θα είναι αθέμιτη, παράνομη και κυρίως αντισυνταγματική παρέμβασή σας στη Δικαιοσύνη, καθώς και σε επίπεδο αθεμίτου ανταγωνισμού μεταξύ συστημικών τραπεζών του ευρωσυστήματος».\nΤι είναι ο ΛΕΠΕΤΕ και γιατί μυρίζει… σκάνδαλο\nΒεβαίως, η ΕΤΕ δεν αποδέχεται ότι πρόκειται για Λογαριασμό, αλλά για ασφαλιστικό Ταμείο. Το οποίο μάλιστα έχει δανειοδοτήσει με μεγάλα ποσά από το 2008 έως το 2017. Μόνο που μένει να αποδειχθεί εάν αυτά τα συμφωνητικά συμβάσεων δανείων που επικαλείται είναι πραγματικές δανειακές συμβάσεις… με έναν λογαριασμό χωρίς νομική υπόσταση!\nΠοιος αγόραζε εξ ονόματος του «Ταμείου» ή «λογαριασμού» ΛΕΠΕΤΕ μετοχές της Εθνικής; Ο ίδιος ο ΛΕΠΕΤΕ ή ο εκδότης των μετοχών, δηλαδή η Εθνική; Και έπεται συνέχεια…\nΠηγή: «Εφημερίδα των Συντακτών» – Χριστίνα Κοψίνη


Το Skitch, η πολύ καλή δωρεάν εφαρμογή για τη λήψη screenshots σε Mac που πρόσφατα εξαγοράστηκε από το Evernote, κυκλοφόρησε για πρώτη φορά έκδοση για το iPad. Με το Skitch για iPad μπορείτε να ζωγραφίσετε σχέδια και επισημάνσεις σε οποιαδήποτε εικόνα της συσκευής σας, είτε πρόκειται για νέο screenshot είτε για ήδη υπάρχουσα φωτογραφία. Επίσης, αν χρησιμοποιείτε το Evernote, μπορείτε να αποθηκεύσετε εκεί τη δημιουργία σας με τη μορφή νέας σημείωσης.\nΑν και δεν θα πρέπει να περιμένετε από το Skitch κάποια καινούρια λειτουργία που δεν έχετε ήδη δει σε κάποιο άλλο αντίστοιχο εργαλείο, αυτό που προσφέρει η εφαρμογή είναι μια άκρως ευχάριστη εμπειρία χρήσης. Επίσης, υπάρχει πάντα η άψογη συνεργασία με το Evernote, αλλά και η δυνατότητα εύκολου διαμοιρασμού μέσω Twitter ή ακόμη και η αποστολή σε συσκευές που υποστηρίζουν το AirPlay.\nΑυτό που είναι άξιο απορίας, βέβαια, είναι το γιατί η εφαρμογή κυκλοφόρησε μόνο έκδοση για iPad και όχι και για iPhone, τη στιγμή που ήδη έχει κυκλοφορήσει αντίστοιχη έκδοση για Android, σημειώνοντας μάλιστα αρκετή επιτυχία.\nΟι άνθρωποι του Evernote εξηγούν ότι εδωσαν προτεραιότητα στο iPad γιατί αποτελεί την ιδανική πλατφόρμα για την χρήση των επισημάνσεων του Skitch και διαβεβαίωσαν πως η εφαρμογή για το iPhone δεν θα αργήσει να ακολουθήσει.\nΚατεβάστε το Skitch για iPad από το App Store ή δείτε προηγουμένως την σύντομη παρουσίαση που ακολουθεί:\n〈 Waze: ένα «κοινωνικό» GPS που βελτιώνει την οδήγηση στην περιοχή σας\n〉 Το LogMeIn σας επιτρέπει να ελέγξετε τον υπολογιστή σας από το iPhone\nOne thought on “Κυκλοφόρησε το Skitch για iPad”


ΟΜΙΛΙΑ ΥΠ. ΤΟΥΡΙΣΜΟΥ ΣΤΟ ΤΡΙΤΟ ΔΙΕΘΝΕΣ ΣΥΝΕΔΡΙΟ ΓΙΑ ΤΗΝ ΚΟΙΝΩΦΕΛΗ ΔΡΑΣΗ | Ministry of Tourism\nΟΜΙΛΙΑ ΥΠ. ΤΟΥΡΙΣΜΟΥ ΣΤΟ ΤΡΙΤΟ ΔΙΕΘΝΕΣ ΣΥΝΕΔΡΙΟ ΓΙΑ ΤΗΝ ΚΟΙΝΩΦΕΛΗ ΔΡΑΣΗ\nΗ υπουργός Τουρισμού επισήμανε πώς οι προσπάθειες να ξαναγίνει η Ελλάδα τουριστικός προορισμός παγκόσμιας κλάσης απέδωσαν καρπούς το 2013 και η ανοδική πορεία συνεχίζεται και τη φετινή χρονιά. «Ο τουρισμός μπορεί να αποτελέσει τον τομέα-κλειδί που θα δημιουργήσει ευκαιρίες, θέσεις εργασίας κυρίως για τις νέες ηλικίες και θα συμβάλει στην ταχύτερη οικονομική ανάκαμψη της χώρας», τόνισε χαρακτηριστικά.\nΙδιαίτερη αναφορά έκανε στο θέμα της ενθάρρυνσης της επιχειρηματικότητας των νέων, φέρνοντας ως παράδειγμα την ιδέα ανάπτυξης μιας διαδικτυακής πλατφόρμας (Greece-4-startup) που προωθεί το υπουργείο τουρισμού, με στόχο τη δημιουργία επαγγελματικών ευκαιριών. Στις προθέσεις μας – είπε – είναι οι νέοι να ξεκινήσουν τη δική τους επιχείρηση, που να στηρίζεται σε καινοτόμες ιδέες. Παράλληλα –πρόσθεσε- η πλατφόρμα αυτή θα μπορεί δυνητικά να αποτελέσει χώρο πληροφόρησης και ανταλλαγής ιδεών μεταξύ του υπουργείου Τουρισμού, ιδιωτικών ιδρυμάτων και νέων επιχειρηματιών.


ΑΠΟΨΕΙΣ Archives - Page 6 of 6 - keasm.gr\nΗ ΣΥΓΧΡΟΝΗ ΟΙΚΟΝΟΜΙΑ ΚΑΙ ΠΩΣ ΤΗΝ ΑΝΤΙΛΑΜΒΑΝΟΝΤΑΙ ΟΙ ΝΕΟΙ\nΓράφει ο Αντώνης Ξώγνος, Φοιτητής Τ.Μ.Χ.Π.Π.Α. Ελλάδα, 2016. Η “ουτοπία” του 2004 δεν υπάρχει πλέον, αντίθετα βρισκόμαστε στα πρόθυρα της εξαθλίωσης. Μεγάλο ποσοστό του νεανικού πληθυσμού μεταναστεύει στη δυτική κ ...\nΗ ΔΕΞΙΑ ΥΠΟ ΜΙΑ ΝΕΑ ΟΠΤΙΚΗ\nΓράφει ο Αθανάσιος Γκότσης, Φοιτητής Νομικής του Αριστοτελείου Πανεπιστημίου Θεσσαλονίκης Τι είναι η Δεξιά από ιδεολογική άποψη; Πώς πρέπει αυτή να μετασχηματιστεί υπό το βάρος των εξελίξεων; Αυτά είναι τα βασικά ερωτ ...